qundao/data-zh-poetry huggingface dataset:
甲寅春兴十章
作者：张萱
朝代：明

宛委桥横旧钓台，疏篱短竹少城隈。阳和一日不虚掷，花信几时才放来。已办芳尊倾北海，閒携綵笔赋南陔。今春身较前春健，日日斑衣舞十回。丽日秾阴入绮窗，门前閒卧竹根厖。绿移苔阵侵琴榻，香簇花魂护酒缸。隔岸送晴山点点，窥帘啼梦鸟双双。春情已懒春光老，何事诗魔不肯降。竹坞松关一径通，萧萧两鬓卖花翁。半生已种青铜海，数口今随白兔公。嫁树和烟分密叶，移栽带雨补疏丛。东皇莫讶人衰老，花国曾书第一功。数亩为园榕水边，半农半牧半渔船。跛驴已熟寻梅路，健犊能耕养鹤田。得酒但招莲社客，看花长共竹林贤。莫言閒处春偏闹，春到人閒更值钱。今年别是一番春，野色晴曛草色匀。何处提壶迎社鼓，从教反舌恼花神。山林长物衰慵日，耕凿馀年暖活身。却笑春风亦随俗，人人吹得白头新。残山剩水日婆娑，谁送春光到薜萝。地僻自宜佳客少，花疏偏觉暗香多。林坳草嫩鹿游牝，蓐薄桑柔茧作蛾。浊酒一壶琴一曲，春声翻入紫芝歌。年衰自合痼烟霞，赢得身閒岁月赊。竹下抱孙看斗鸭，篱边呼鹤捕惊蛇。游丝不绾漫天絮，密叶能藏刺眼花。野老一尊同坐石，商晴较雨话桑麻。十日柴扉九日关，兰阶苔老石纹斑。昼长散帙惟摊饭，雨过抛锄且看山。数亩老荒䤥锸健，一沟新水桔槔閒。相逢莫问春多少，衰拙心情木石顽。春衫寒褪试开襟，竹气穿花润壁琴。林密渐多交让树，巢疏不复有争禽。调饥挑菜防伤指，小摘芼羹戒食心。老去诗肠堪辟谷，赤松黄石许相寻。春波淡荡岸萦回，迟日芳林锦作堆。地窄幸饶三面水，林高更筑一层台。鸡坛酒社年来阔，笋谱茶经手自裁。细嘱渔郎休浪说，寻源恐有晋人来。
甲寅春兴十章·其一
作者：张萱
朝代：明

宛委桥横旧钓台，疏篱短竹少城隈。阳和一日不虚掷，花信几时才放来。已办芳尊倾北海，閒携綵笔赋南陔。今春身较前春健，日日斑衣舞十回。
甲寅春兴十章·其七
作者：张萱
朝代：明

年衰自合痼烟霞，赢得身閒岁月赊。竹下抱孙看斗鸭，篱边呼鹤捕惊蛇。游丝不绾漫天絮，密叶能藏刺眼花。野老一尊同坐石，商晴较雨话桑麻。
甲寅春兴十章·其三
作者：张萱
朝代：明

竹坞松关一径通，萧萧两鬓卖花翁。半生已种青铜海，数口今随白兔公。嫁树和烟分密叶，移栽带雨补疏丛。东皇莫讶人衰老，花国曾书第一功。
甲寅春兴十章·其九
作者：张萱
朝代：明

春衫寒褪试开襟，竹气穿花润壁琴。林密渐多交让树，巢疏不复有争禽。调饥挑菜防伤指，小摘芼羹戒食心。老去诗肠堪辟谷，赤松黄石许相寻。
甲寅春兴十章·其二
作者：张萱
朝代：明

丽日秾阴入绮窗，门前閒卧竹根厖。绿移苔阵侵琴榻，香簇花魂护酒缸。隔岸送晴山点点，窥帘啼梦鸟双双。春情已懒春光老，何事诗魔不肯降。
甲寅春兴十章·其五
作者：张萱
朝代：明

今年别是一番春，野色晴曛草色匀。何处提壶迎社鼓，从教反舌恼花神。山林长物衰慵日，耕凿馀年暖活身。却笑春风亦随俗，人人吹得白头新。
甲寅春兴十章·其八
作者：张萱
朝代：明

十日柴扉九日关，兰阶苔老石纹斑。昼长散帙惟摊饭，雨过抛锄且看山。数亩老荒䤥锸健，一沟新水桔槔閒。相逢莫问春多少，衰拙心情木石顽。
甲寅春兴十章·其六
作者：张萱
朝代：明

残山剩水日婆娑，谁送春光到薜萝。地僻自宜佳客少，花疏偏觉暗香多。林坳草嫩鹿游牝，蓐薄桑柔茧作蛾。浊酒一壶琴一曲，春声翻入紫芝歌。
甲寅春兴十章·其十
作者：张萱
朝代：明

春波淡荡岸萦回，迟日芳林锦作堆。地窄幸饶三面水，林高更筑一层台。鸡坛酒社年来阔，笋谱茶经手自裁。细嘱渔郎休浪说，寻源恐有晋人来。
甲寅春兴十章·其四
作者：张萱
朝代：明

数亩为园榕水边，半农半牧半渔船。跛驴已熟寻梅路，健犊能耕养鹤田。得酒但招莲社客，看花长共竹林贤。莫言閒处春偏闹，春到人閒更值钱。
甲寅生日李康侯广文以诗见寿对使走笔用来韵
作者：张萱
朝代：明

萧萧短径雨斑斑，何事投珠满竹关。雌甲自怜同犬马，馀年祇合付溪山。惊看苜蓿惭分饷，欲办茅柴共破颜。珍重新晴堪把臂，入林休羡鸟知还。
甲寅秋兴十首
作者：张萱
朝代：明

一庭黄叶覆苍苔，瑟瑟西风昨夜来。渡水夕阳云色白，迎寒微雨雁声哀。生衣欲换砧先动，团扇新辞箧未开。自是多情情转懒，楚臣休更赋悲哉。飞飞田雀啅柴门，禾黍高低夕照村。閒引儿孙扶鹤发，笑披蓑笠导鱼轩。洗牏竹下新秋涨，御食花前老瓦盆。舞罢莱衣频顾影，不堪回首鹡鸰原。曾闻哲匠感萧晨，欲向彭咸问水滨。十幅□笺题楚些，一杯新酒荐灵均。饶他积毁能销骨，留得恩多未杀身。莫笑一归头便白，青山不负白头人。行野长歌蔽芾樗，故将踪迹混樵渔。携归橐笔曾焚草，散尽餐钱为买书。何事老翁悲塞马，且呼小妇馔江鱼。秋来幸有閒居乐，绕膝分甘御板舆。断桥埼岸树交加，傍水穿林一径斜。暑意尚蒸溪阁雨，秋光先到野人家。竹知风健曾辞箨，菊为寒轻不放花。却喜庾郎饱鲑菜，穰穰何用祝污邪。新凉一榻腹便便，术序芝图续旧编。老去尚拈成冢笔，梦来犹赋衍波笺。应怜白发三千丈，曾染缁尘十二年。秋色渐堪苏病骨，可能长办杖头钱。膏肓泉石五经秋，老我从人唤马牛。举眼世情皆水淡，回头罪过总风流。秋声两岸桥边竹，山色一帘溪上楼。此日君恩真浩荡，逐臣犹拜醉乡侯。八拙何须较八愚，身閒一任鬼揶揄。归逢亥岁饶虾蟹，老向寅年避虎貙。地僻能令秋色剧，天高转觉月明孤。筑场莫剪场苗去，空谷于今有白驹。江空木落片云高，独立苍茫首重搔。故里幸分原宪粟，良朋空赠吕虔刀。窥人狎鸟时时下，抱叶寒蝉日日号。且向桂丛揽秋色，幽香深处读离骚。园依绿水簇琅玕，野色萧萧满石栏。睡足暑消楠瘿几，发疏凉到竹皮冠。短筇长镵閒生计，老菊衰兰旧岁寒。日日鸡豚赛村社，酒杯常得小团栾。
甲寅秋兴十首·其一
作者：张萱
朝代：明

一庭黄叶覆苍苔，瑟瑟西风昨夜来。渡水夕阳云色白，迎寒微雨雁声哀。生衣欲换砧先动，团扇新辞箧未开。自是多情情转懒，楚臣休更赋悲哉。
甲寅秋兴十首·其七
作者：张萱
朝代：明

膏肓泉石五经秋，老我从人唤马牛。举眼世情皆水淡，回头罪过总风流。秋声两岸桥边竹，山色一帘溪上楼。此日君恩真浩荡，逐臣犹拜醉乡侯。
甲寅秋兴十首·其三
作者：张萱
朝代：明

曾闻哲匠感萧晨，欲向彭咸问水滨。十幅□笺题楚些，一杯新酒荐灵均。饶他积毁能销骨，留得恩多未杀身。莫笑一归头便白，青山不负白头人。
甲寅秋兴十首·其九
作者：张萱
朝代：明

江空木落片云高，独立苍茫首重搔。故里幸分原宪粟，良朋空赠吕虔刀。窥人狎鸟时时下，抱叶寒蝉日日号。且向桂丛揽秋色，幽香深处读离骚。
甲寅秋兴十首·其二
作者：张萱
朝代：明

飞飞田雀啅柴门，禾黍高低夕照村。閒引儿孙扶鹤发，笑披蓑笠导鱼轩。洗牏竹下新秋涨，御食花前老瓦盆。舞罢莱衣频顾影，不堪回首鹡鸰原。
甲寅秋兴十首·其五
作者：张萱
朝代：明

断桥埼岸树交加，傍水穿林一径斜。暑意尚蒸溪阁雨，秋光先到野人家。竹知风健曾辞箨，菊为寒轻不放花。却喜庾郎饱鲑菜，穰穰何用祝污邪。
甲寅秋兴十首·其八
作者：张萱
朝代：明

八拙何须较八愚，身閒一任鬼揶揄。归逢亥岁饶虾蟹，老向寅年避虎貙。地僻能令秋色剧，天高转觉月明孤。筑场莫剪场苗去，空谷于今有白驹。
甲寅秋兴十首·其六
作者：张萱
朝代：明

新凉一榻腹便便，术序芝图续旧编。老去尚拈成冢笔，梦来犹赋衍波笺。应怜白发三千丈，曾染缁尘十二年。秋色渐堪苏病骨，可能长办杖头钱。
甲寅秋兴十首·其十
作者：张萱
朝代：明

园依绿水簇琅玕，野色萧萧满石栏。睡足暑消楠瘿几，发疏凉到竹皮冠。短筇长镵閒生计，老菊衰兰旧岁寒。日日鸡豚赛村社，酒杯常得小团栾。
甲寅秋兴十首·其四
作者：张萱
朝代：明

行野长歌蔽芾樗，故将踪迹混樵渔。携归橐笔曾焚草，散尽餐钱为买书。何事老翁悲塞马，且呼小妇馔江鱼。秋来幸有閒居乐，绕膝分甘御板舆。
甲戌八月十五夜先雨后月寄怀陆岱瞻明府
作者：张萱
朝代：明

庾楼宾从正徘徊，仙令凭栏雨色开。遥忆今霄挥綵笔，悬知明岁筑高台。鹤峰霜肃老狐拜，鳄渚波恬狎鸟来。曲奏紫云飞匹练，与谁同驾玉桥回。弦管吹云挂玉盘，囊倾盛露集金兰。已知元献招君玉，不用文箫驾綵鸾。棠荫正思沾化雨，霜娥何事怨微寒。谁云室迩人常远，一水盈盈喜共看。
甲戌八月十五夜先雨后月寄怀陆岱瞻明府·其一
作者：张萱
朝代：明

庾楼宾从正徘徊，仙令凭栏雨色开。遥忆今霄挥綵笔，悬知明岁筑高台。鹤峰霜肃老狐拜，鳄渚波恬狎鸟来。曲奏紫云飞匹练，与谁同驾玉桥回。
甲戌八月十五夜先雨后月寄怀陆岱瞻明府·其二
作者：张萱
朝代：明

弦管吹云挂玉盘，囊倾盛露集金兰。已知元献招君玉，不用文箫驾綵鸾。棠荫正思沾化雨，霜娥何事怨微寒。谁云室迩人常远，一水盈盈喜共看。
甲戌夏六月目病自悼
作者：张萱
朝代：明

太乙青藜不复照，冥搜海岳亦何为。囊萤数夕已辞案，梦鸟前宵尚入帷。自惜缥缈尘已满，不禁昏翳泪常垂。丘明国语成何日，磊业千秋欲付谁。胸中虽正眸今眊，阳里东门病共怜。忆昔逢人能白眼，何时披雾睹青天。停镳客少论文酒，辍笔囊无卖赋钱。心力亦思留目力，离娄须结再生缘。书淫传癖从吾好，几得方瞳青再回。昼永但思常伏枕，客来谁复共登台。儿孙凭膝犹疑问，笑语闻声亦浪猜。可是世情难着眼，故令老眼不须开。
甲戌夏六月目病自悼·其一
作者：张萱
朝代：明

太乙青藜不复照，冥搜海岳亦何为。囊萤数夕已辞案，梦鸟前宵尚入帷。自惜缥缈尘已满，不禁昏翳泪常垂。丘明国语成何日，磊业千秋欲付谁。
甲戌夏六月目病自悼·其三
作者：张萱
朝代：明

书淫传癖从吾好，几得方瞳青再回。昼永但思常伏枕，客来谁复共登台。儿孙凭膝犹疑问，笑语闻声亦浪猜。可是世情难着眼，故令老眼不须开。
甲戌夏六月目病自悼·其二
作者：张萱
朝代：明

胸中虽正眸今眊，阳里东门病共怜。忆昔逢人能白眼，何时披雾睹青天。停镳客少论文酒，辍笔囊无卖赋钱。心力亦思留目力，离娄须结再生缘。
甲戌孟秋观察廉翁陆太公祖以诗箑见贻并分题索诸拙句未同幸辱投璚独契敢忘报李用来韵赋谢二首
作者：张萱
朝代：明

赫赫具瞻尹，洋洋大雅篇。右文逢圣主，陈臬借才仙。永誉兼三立，灵心彻九玄。依刘难缩地，御李想扬鞭。倚相久不作，素臣谁与俦。君名悬日月，世业癖春秋。倒峡思常涌，掞天笔更遒。嘤鸣空寤寐，尺素莫沉浮。
甲戌孟秋观察廉翁陆太公祖以诗箑见贻并分题索诸拙句未同幸辱投璚独契敢忘报李用来韵赋谢二首·其一
作者：张萱
朝代：明

赫赫具瞻尹，洋洋大雅篇。右文逢圣主，陈臬借才仙。永誉兼三立，灵心彻九玄。依刘难缩地，御李想扬鞭。
甲戌孟秋观察廉翁陆太公祖以诗箑见贻并分题索诸拙句未同幸辱投璚独契敢忘报李用来韵赋谢二首·其二
作者：张萱
朝代：明

倚相久不作，素臣谁与俦。君名悬日月，世业癖春秋。倒峡思常涌，掞天笔更遒。嘤鸣空寤寐，尺素莫沉浮。
甲戌旧郡公韶阶徐公督学以诗币见寄赋此驰谢
作者：张萱
朝代：明

一水蒹葭两岸枫，怀人秋色满天东。遥思画隼黄堂客，为恋灵椿白发翁。远志自知非小草，祥鸾何事羡冥鸿。圣朝木铎今虚席，慎勿淹留旧桂丛。解绂归来翰墨林，千秋自命喜书淫。奇人问字披帷至，佳客论文载酒寻。入梦国香兰馥馥，趋庭相种玉森森。善榷洞口云常满，为报苍生望雨霖。
甲戌旧郡公韶阶徐公督学以诗币见寄赋此驰谢·其一
作者：张萱
朝代：明

一水蒹葭两岸枫，怀人秋色满天东。遥思画隼黄堂客，为恋灵椿白发翁。远志自知非小草，祥鸾何事羡冥鸿。圣朝木铎今虚席，慎勿淹留旧桂丛。
甲戌旧郡公韶阶徐公督学以诗币见寄赋此驰谢·其二
作者：张萱
朝代：明

解绂归来翰墨林，千秋自命喜书淫。奇人问字披帷至，佳客论文载酒寻。入梦国香兰馥馥，趋庭相种玉森森。善榷洞口云常满，为报苍生望雨霖。
甲戌正月八日立春呈陆岱瞻令公
作者：张萱
朝代：明

宜春宝字绤衔龙，苍帝初乘列子风。鳄渚棠阴歌召父，骊峰藜杖候莱公。花前綵胜开双篆，竹下云翘舞两同。仙令行春嘘黍谷，阳和先满两花封。
甲戌闰中秋又寄怀陆明府
作者：张萱
朝代：明

三秋何意两中秋，南侣秋光喜暂留。前月广陵涛已赋，今宵天柱客仍游。文心茂宰诗应续，皓首骚人醉未休。法喜可能重奏笛，元规想亦复登楼。怀人对月坐更阑，木雁题门指又弹。月闰玉盘今再转，秋中桂影却重攀。去年此夕秋将尽，此夕明年秋亦残。安得年年逢此闰，长分末照奉清欢。
甲戌闰中秋又寄怀陆明府·其一
作者：张萱
朝代：明

三秋何意两中秋，南侣秋光喜暂留。前月广陵涛已赋，今宵天柱客仍游。文心茂宰诗应续，皓首骚人醉未休。法喜可能重奏笛，元规想亦复登楼。
甲戌闰中秋又寄怀陆明府·其二
作者：张萱
朝代：明

怀人对月坐更阑，木雁题门指又弹。月闰玉盘今再转，秋中桂影却重攀。去年此夕秋将尽，此夕明年秋亦残。安得年年逢此闰，长分末照奉清欢。
甲戌除夕
作者：张萱
朝代：明

竹爆休惊麋鹿群，何来侲子祝慇勤。阳春已布寒应退，腊意仍馀煖未分。饯岁独浇留岁酒，固穷不撰送穷文。亦知媚奥非吾事，司命宁须问灶君。
留题云起楼为春野老人赋
作者：张萱
朝代：明

仙人好楼居，此语我所慕。江湖有散人，云是伯嗈甫。生长羔雁群，尘中抗高步。青年即白头，心古貌亦古。至孝出天性，疗亲割其股。儿孙守籯经，不复问阿堵。犹子太史公，高足策天路。煌煌闾里间，况君乃诸父。可以驱雷霆，可以走风雨。胡为坐小楼，兀兀榕溪浒。朝亦看云起，欲持云作脯。暮亦看云起，欲持云作醹。云起无冬春，君看无朝暮。问云有何佳，问君意何取。君笑但掉头，佳处难仆数。欲识看云意，请去问老圃。
留题大忠祠
作者：张萱
朝代：明

落日荒祠一棹过，菰蒲猎猎水增波。山河百战馀孤剑，日月千秋照五坡。血洒巂周空望帝，冤沉精卫未填河。当年若遂黄冠请，能否重来独枕戈。
留题平山驿
作者：张萱
朝代：明

经春作客涉冬还，千里轮蹄此暂閒。戍角为谁偏呜咽，松涛依旧送湲潺。难逢竹下如渑酒，更认垆头似画山。好语庭前今夜月，不须重照大刀环。
病中奉和伯声亲家见答送菊之作
作者：张萱
朝代：明

园菊聊相赠，新诗忽见贻。团团枝上露，采采水边篱。病态日云剧，孤芳祇自知。何时彭泽令，来赴野人期。
病中寄怀司理王民春视篆揭阳
作者：张萱
朝代：明

海天东望片云舒，忆尔鸣琴佐郡馀。太学曾同文季席，彝门能驻信陵车。别来祇问三年艾，此去空缄隔岁书。岐路眼青知己在，肯教歌铗食无鱼。
病中柬两修丈人时丈人亦伏枕半月矣
作者：张萱
朝代：明

我病君来问，怜君病亦同。王戎应断客，满奋不禁风。曾否杨生肘，将无壁挂弓。何时一尊酒，沉醉两龙钟。
病中董广文懋赏韩孝廉寅仲枉讯赋谢
作者：张萱
朝代：明

违君伏枕才三日，念我移书忽数行。岂有文园供病肺，何缘芳讯浣枯肠。悲秋岂惜今年鬓，感岁唯添旧日方。但使维摩能上乘，不妨腰瘦沈家郎。
病中闻谢弼台游岱不能往吊诗以哭之
作者：张萱
朝代：明

半世章缝次骨贫，黔娄原宪是前身。烟霞老我惟孤枕，肝胆论交少一人。猪嘴关头飞黑雾，羊肠路口舞青燐。生平不下西州泪，此日因君独满巾。
病困两月里中亲友数四过存幸少有间赋此呈谢
作者：张萱
朝代：明

久矣吾衰可若何，毗耶城有老维摩。岂将书鬼随山鬼，漫说诗魔即病魔。敝帚千金空自享，白头两月未能梳。灵光鲁殿今犹在，把臂还期共啸歌。
病怀
作者：张萱
朝代：明

凉风微夜起，严霜结前楹。泱漭清且永，皓月照堂阴。馀光薄罗帷，起坐弹鸣琴。芬芳南山炉，对之不成声。岂无伯牙弦，懦响多悲辛。徬徨揽衣起，挈带不盈袊。烦疴捐体泽，容华日以零。念此百忧集，且复抱重衾。哀哀云间雁，噭噭随鸣砧。邻鸡苦不曙，拥翅吹长音。怆此感物怀，胡以涤烦襟。美好谁能常，达哉古贤人。愿言崇令德，千载遗荣名。莫惜东逝川，莫挥西日驰。谁能弊金石，迟速非所希。闻有王子乔，无疆保期颐。遗我一丸药，云是五色芝。可以生羽翼，倏忽凌虹霓。翱翔八荒外，千载以为期。愿言从之游，岂惜千金资。讵知成谬妄，徒令心力疲。一朝缠疚疾，羽翼安所施。瑶台既崔嵬，弱水亦逶迤。子乔诚不死，茫茫何所之。漆园亦有言，彭殇与等夷。摄虑寡所营，冥心理无违。俞俞年□□，□言良不欺。
病怀·其一
作者：张萱
朝代：明

凉风微夜起，严霜结前楹。泱漭清且永，皓月照堂阴。馀光薄罗帷，起坐弹鸣琴。芬芳南山炉，对之不成声。岂无伯牙弦，懦响多悲辛。徬徨揽衣起，挈带不盈袊。烦疴捐体泽，容华日以零。念此百忧集，且复抱重衾。哀哀云间雁，噭噭随鸣砧。邻鸡苦不曙，拥翅吹长音。怆此感物怀，胡以涤烦襟。美好谁能常，达哉古贤人。愿言崇令德，千载遗荣名。
病怀·其二
作者：张萱
朝代：明

莫惜东逝川，莫挥西日驰。谁能弊金石，迟速非所希。闻有王子乔，无疆保期颐。遗我一丸药，云是五色芝。可以生羽翼，倏忽凌虹霓。翱翔八荒外，千载以为期。愿言从之游，岂惜千金资。讵知成谬妄，徒令心力疲。一朝缠疚疾，羽翼安所施。瑶台既崔嵬，弱水亦逶迤。子乔诚不死，茫茫何所之。漆园亦有言，彭殇与等夷。摄虑寡所营，冥心理无违。俞俞年□□，□言良不欺。
病起呈谢问病诸君子
作者：张萱
朝代：明

老为病之媒，病乃老之祟。疾亦子所慎，况我六十岁。精光未销铄，筋力渐佁儗。何来两竖子，齮龁不相贷。惠我有良朋，讯问日至再。伏枕未十日，带孔宽可駴。科头览明镜，顿觉颜色改。今病有古方，我病古不载。非鬼复非食，非外亦非内。阴阳两无伤，汤砭岂能逮。病病故不病，治病病乃害。鼠肝与虫臂，此理良不昧。所嗟我西园，夏木正蓊薆。一日足不涉，径草恐荒秽。汎汎载酒船，斫岸久相待。胡为滞床第，旷此河朔会。古云病与贫，往往疏朋辈。我病已霍然，朋辈且长在。为语老园丁，两竖一辞退。勤锄三径草，莫遣游人碍。屐齿犹未折，败笠更堪戴。招我同心人，旦夕共酬对。家酿尚可倾，愿言浇磊块。
病起答友
作者：张萱
朝代：明

愧甚诗篇至，飘然步屦来。雌黄月旦口，雄白古今才。世态元相藉，时名祇自猜。所馀衰骨在，为尔转悲哉。文园非寂寞，词客自蹉跎。意气弹冠少，风尘按剑多。倦游悲马史，问药愧羊何。不是绨袍者，谁能把臂过。敢谓耽诗病，其如病所怜。一身元落落，二妙故翩翩。次第黄初后，纵横大历前。岂应裁恨赋，写向故人传。
病起答友·其一
作者：张萱
朝代：明

愧甚诗篇至，飘然步屦来。雌黄月旦口，雄白古今才。世态元相藉，时名祇自猜。所馀衰骨在，为尔转悲哉。
病起答友·其三
作者：张萱
朝代：明

敢谓耽诗病，其如病所怜。一身元落落，二妙故翩翩。次第黄初后，纵横大历前。岂应裁恨赋，写向故人传。
病起答友·其二
作者：张萱
朝代：明

文园非寂寞，词客自蹉跎。意气弹冠少，风尘按剑多。倦游悲马史，问药愧羊何。不是绨袍者，谁能把臂过。
病齿半月饮啖渐辍市医奏方十不一验偶遇曾君华宇授以秘方曰此一医人尝受五十金之赏于当事者也余初疑之数日齿病逾甚乃试其方一旦复常曾君能诗因以诗谢之得四十字未知一字足当一金否倘从此齿不复病即谓之千金方可矣
作者：张萱
朝代：明

衰病凋双鬓，幽忧耗五官。守瓶嗟舌在，漱石恐唇寒。欲效昌黎咏，难逢力士丹。多君传秘术，从此可加餐。
癸丑守岁
作者：张萱
朝代：明

爆烬帘前满碧苔，辛盘荐罢斗杓回。清尊已解驱寒去，画角何须送暖来。腊尽一旬惟酿雨，春前三日已闻雷。今宵再按今年历，为数阴晴有几回。
癸丑正月二十五日客有以街谈见示者悲而赋之
作者：张萱
朝代：明

去年正月十九夜，豺虎入户殊咆哮。今年正月十九夜，狐狸满穴何悲号。此番报应亦太速，吁嗟天公无乃劳。虎威可假不可久，尔狐毋谓皇天高。夜行昼伏胡为者，依草附木攒戈矛。岂知厉鬼瞰其屋，一狐忽化为神獒。雄狐不死雌狐死，萧墙祸起安能逃。人言尔獒亦莫逃，天公有眼鬼有脚，此日明年及尔曹。
癸亥元日试笔
作者：张萱
朝代：明

新年对旧酒，旧笔写新诗。避地苦不远，凿坏何太迟。双瞳渐欲翳，万卷尚能披。读罢无馀事，溪头理钓丝。年今六十六，老态复何如。眠食差能稳，交游喜渐疏。不辰逢硕鼠，无岁咏赪鱼。未了馀年债，闭门惟著书。
癸亥元日试笔·其一
作者：张萱
朝代：明

新年对旧酒，旧笔写新诗。避地苦不远，凿坏何太迟。双瞳渐欲翳，万卷尚能披。读罢无馀事，溪头理钓丝。
癸亥元日试笔·其二
作者：张萱
朝代：明

年今六十六，老态复何如。眠食差能稳，交游喜渐疏。不辰逢硕鼠，无岁咏赪鱼。未了馀年债，闭门惟著书。
癸亥榕溪灯夕谣
作者：张萱
朝代：明

金银宫阙满人间，移得蓬莱第一山。为忆汉宫祠太乙，不知徐福几时还。天飞不用驾风雷，吐燄迸光舞几回。可是照天无蜡烛，六龙今放烛龙来。谁楦一角舞狂且，不向人间吐玉书。满腹光芒缘底事，空留馀烬委枯渠。睊睊作慝满郊圻，帝远官多总不知。虎兕于今皆出柙，祇应夜夜舞狻猊。麒麟舞罢舞神羊，钲鼓无端闹几场。今日神羊非昔日，奸邪不触触忠良。一岁常勾五岁逋，十钱完得一钱无。欲呼共醉观灯去，苦乏馀钱过酒垆。闭户移灯拂冻蝇，寒云叆叇月鬅鬙。更怜卖犊蚩蚩者，止买戈鋋不买灯。万井萧条簇冷烟，欲将灯火卜今年。龙淙蛾缲鱼文缕，满市高悬不值钱。烘堂绕坐满儿孙，膝下灯前酒一尊。共愿金吾严禁夜，石壕不复夜敲门。莫开华宴莫徵歌，茧卜空传吉语多。九气相怜如赐福，且饶今夕免催科。观灯慎莫近官家，翼虎咆哮尽押衙。见说火符连夜发，蛄蝼无地穴黄沙。杖藜不复渡星桥，一室如冰倍泬寥。有酒有诗思老友，无灯无月渡元宵。
癸亥榕溪灯夕谣·其一
作者：张萱
朝代：明

金银宫阙满人间，移得蓬莱第一山。为忆汉宫祠太乙，不知徐福几时还。
癸亥榕溪灯夕谣·其七
作者：张萱
朝代：明

闭户移灯拂冻蝇，寒云叆叇月鬅鬙。更怜卖犊蚩蚩者，止买戈鋋不买灯。
癸亥榕溪灯夕谣·其三
作者：张萱
朝代：明

谁楦一角舞狂且，不向人间吐玉书。满腹光芒缘底事，空留馀烬委枯渠。
癸亥榕溪灯夕谣·其九
作者：张萱
朝代：明

烘堂绕坐满儿孙，膝下灯前酒一尊。共愿金吾严禁夜，石壕不复夜敲门。
癸亥榕溪灯夕谣·其二
作者：张萱
朝代：明

天飞不用驾风雷，吐燄迸光舞几回。可是照天无蜡烛，六龙今放烛龙来。
癸亥榕溪灯夕谣·其五
作者：张萱
朝代：明

麒麟舞罢舞神羊，钲鼓无端闹几场。今日神羊非昔日，奸邪不触触忠良。
癸亥榕溪灯夕谣·其八
作者：张萱
朝代：明

万井萧条簇冷烟，欲将灯火卜今年。龙淙蛾缲鱼文缕，满市高悬不值钱。
癸亥榕溪灯夕谣·其六
作者：张萱
朝代：明

一岁常勾五岁逋，十钱完得一钱无。欲呼共醉观灯去，苦乏馀钱过酒垆。
癸亥榕溪灯夕谣·其十
作者：张萱
朝代：明

莫开华宴莫徵歌，茧卜空传吉语多。九气相怜如赐福，且饶今夕免催科。
癸亥榕溪灯夕谣·其十一
作者：张萱
朝代：明

观灯慎莫近官家，翼虎咆哮尽押衙。见说火符连夜发，蛄蝼无地穴黄沙。
癸亥榕溪灯夕谣·其十二
作者：张萱
朝代：明

杖藜不复渡星桥，一室如冰倍泬寥。有酒有诗思老友，无灯无月渡元宵。
癸亥榕溪灯夕谣·其四
作者：张萱
朝代：明

睊睊作慝满郊圻，帝远官多总不知。虎兕于今皆出柙，祇应夜夜舞狻猊。
癸未计偕过王庄驿假馆张北溪垆头屈指二十四年矣今差竣还朝午憩驿馆北溪之子崇葵者袖余旧墨来谒且献盘餐遂以诗二章答之
作者：张萱
朝代：明

辍轭冰敲虎仆姑，墨花飞堕雪模糊。相逢不用藏名姓，曾醉君家旧酒垆。问我何来髯似戟，怜君今亦戟为髯。盘餐献罢犹微笑，欲乞新诗当酒帘。
癸未计偕过王庄驿假馆张北溪垆头屈指二十四年矣今差竣还朝午憩驿馆北溪之子崇葵者袖余旧墨来谒且献盘餐遂以诗二章答之·其一
作者：张萱
朝代：明

辍轭冰敲虎仆姑，墨花飞堕雪模糊。相逢不用藏名姓，曾醉君家旧酒垆。
癸未计偕过王庄驿假馆张北溪垆头屈指二十四年矣今差竣还朝午憩驿馆北溪之子崇葵者袖余旧墨来谒且献盘餐遂以诗二章答之·其二
作者：张萱
朝代：明

问我何来髯似戟，怜君今亦戟为髯。盘餐献罢犹微笑，欲乞新诗当酒帘。
登东昌光岳楼
作者：张萱
朝代：明

朱甍绮槛接青霄，百尺凭虚宛泬漻。柱日暝残秦观影，连空寒涨海门潮。西风白雁南归少，东国浮云北望遥。临眺不堪频指点，一天秋色正萧萧。
登惠泉寺
作者：张萱
朝代：明

昨来江上啜中泠，更汲名泉贮玉瓶。万斛流悬双宝碧，一泓寒浸九峰青。曾随月色花间去，宜杂松声雨后听。已乞金茎苏病肺，还从水品试茶经。
登桐江钓台
作者：张萱
朝代：明

高台寒傍万山幽，玉削中天俯碧流。双足已闻加帝腹，一竿何事老江头。翻风绝壁鸣丹叶，蹴浪归帆起白鸥。岁晏正淹台上望，浮云直北不胜愁。
登玉虚宫
作者：张萱
朝代：明

何年南极堕鸿濛，忽化丹梯数万丛。石怪雨频苔迹乱，岩高风迥啸声雄。崧岚晚合来金阙，峡瘴初浮绕綵虹。自愧此游浑未定，漫题名姓玉虚宫。
登金山寺四首
作者：张萱
朝代：明

阔岸连瓜埠，孤标控润州。龙宫鳌并驾，鲛室蜃为楼。隔浦夕阳下，他山独树秋。不须鞭石去，此地有丹丘。水国开金界，江天耸玉台。中流双砥柱，一水两蓬莱。古刹临无地，毫光接上台。凭高最箫瑟，风雨隔江来。照水烟鬟矗，凌波玉笋孤。更疑北海若，擎出碧珊瑚。日落蛟龙立，天高鹤鹳呼。钟鸣僧不语，寒色满菰蒲。海口霞明树，波心月渡僧。拂云高顶竹，照水下方灯。天远孤城壮，潮平怪石层。閒过竹院话，净饭共南能。
登金山寺四首·其一
作者：张萱
朝代：明

阔岸连瓜埠，孤标控润州。龙宫鳌并驾，鲛室蜃为楼。隔浦夕阳下，他山独树秋。不须鞭石去，此地有丹丘。
登金山寺四首·其三
作者：张萱
朝代：明

照水烟鬟矗，凌波玉笋孤。更疑北海若，擎出碧珊瑚。日落蛟龙立，天高鹤鹳呼。钟鸣僧不语，寒色满菰蒲。
登金山寺四首·其二
作者：张萱
朝代：明

水国开金界，江天耸玉台。中流双砥柱，一水两蓬莱。古刹临无地，毫光接上台。凭高最箫瑟，风雨隔江来。
登金山寺四首·其四
作者：张萱
朝代：明

海口霞明树，波心月渡僧。拂云高顶竹，照水下方灯。天远孤城壮，潮平怪石层。閒过竹院话，净饭共南能。
百慵室
作者：张萱
朝代：明

闭门却扫白头翁，新筑茅斋号百慵。木石与居鹿豕押，衣冠不着马牛同。早眠罕见窥檐月，渴睡稀闻报晓钟。欲作解嘲心懒慢，乾坤如许幸相容。丰草长林水一湾，妒人秋色满柴关。年来习懒因成性，老去居贫却喜閒。坐树莺慵浑不语，带云鸟倦早知还。浮生扰扰空劳顿，一枕惟安十亩间。
百慵室·其一
作者：张萱
朝代：明

闭门却扫白头翁，新筑茅斋号百慵。木石与居鹿豕押，衣冠不着马牛同。早眠罕见窥檐月，渴睡稀闻报晓钟。欲作解嘲心懒慢，乾坤如许幸相容。
百慵室·其二
作者：张萱
朝代：明

丰草长林水一湾，妒人秋色满柴关。年来习懒因成性，老去居贫却喜閒。坐树莺慵浑不语，带云鸟倦早知还。浮生扰扰空劳顿，一枕惟安十亩间。
省南上人长安乞诸朝贵为书金刚经镌石时有中贵人欲为开社者余喜而赋之
作者：张萱
朝代：明

已礼名山遍，閒栖紫陌边。法从文字乞，檀结宰官缘。讲席研松露，香厨煮艾烟。日闻新译偈，先向内廷传。
眉寿六封卷为郭青师司马封君题
作者：张萱
朝代：明

登真八百正无涯，贤劫鸿濛阅岁华。雉膳久调仙掌露，麟袍长映习溪花。一经已启千秋业，三祝还归万石家。闻道辟雍脩盛事，安车今又载姜牙。金鱼黄发雅相当，况有天纶谱寿章。玉杖閒边丹册字，铜标高处白云觞。门前已建中丞节，膝下仍分副相床。上考渥恩期六六，不须廿四数汾阳。
眉寿六封卷为郭青师司马封君题·其一
作者：张萱
朝代：明

登真八百正无涯，贤劫鸿濛阅岁华。雉膳久调仙掌露，麟袍长映习溪花。一经已启千秋业，三祝还归万石家。闻道辟雍脩盛事，安车今又载姜牙。
眉寿六封卷为郭青师司马封君题·其二
作者：张萱
朝代：明

金鱼黄发雅相当，况有天纶谱寿章。玉杖閒边丹册字，铜标高处白云觞。门前已建中丞节，膝下仍分副相床。上考渥恩期六六，不须廿四数汾阳。
社集□乐寺赋得落日望水
作者：张萱
朝代：明

纷諠寡游豫，延颈澜澳湄。绿杨冠丹阁，藻幄吹凉飔。沙鸨覆芳洲，潜鳞动沦漪。微波结曾阴，颓阳抗馀晖。荣光霭澄练，霞绮何纷披。疑有赤玉文，可以告帝谋。怅彼解佩人，翩翩是耶非。灵珍物自吝，冥契谁与期。寸阴蹙羲鞭，赴壑忽争飞。冲情托末照，爱景伫光仪。
社集城南得六麻
作者：张萱
朝代：明

枢府频移队，词林辍视麻。分骑珠勒马，共踏玉堤花。一径水边曲，双帘树杪斜。行游惬心赏，春色望中赊。琴尊方潦倒，风日转清嘉。坐对娟娟竹，诗裁片片霞。官閒常碲酒，春懒不飞花。怅念纷微绪，非关恋物华。雄谈飞玉屑，高唱揭金华。促坐覆残局，开帘数落花。在桑鸠不语，乳草雀争哗。莫负杯中物，吾生亦有涯。法酝分中贵，芳园学内家。朱甍依柳影，绮槛护兰芽。绝塞諠鼙鼓，荒村断缲车。谁云帝城乐，应念北门嗟。
社集城南得六麻·其一
作者：张萱
朝代：明

枢府频移队，词林辍视麻。分骑珠勒马，共踏玉堤花。一径水边曲，双帘树杪斜。行游惬心赏，春色望中赊。
社集城南得六麻·其三
作者：张萱
朝代：明

雄谈飞玉屑，高唱揭金华。促坐覆残局，开帘数落花。在桑鸠不语，乳草雀争哗。莫负杯中物，吾生亦有涯。
社集城南得六麻·其二
作者：张萱
朝代：明

琴尊方潦倒，风日转清嘉。坐对娟娟竹，诗裁片片霞。官閒常碲酒，春懒不飞花。怅念纷微绪，非关恋物华。
社集城南得六麻·其四
作者：张萱
朝代：明

法酝分中贵，芳园学内家。朱甍依柳影，绮槛护兰芽。绝塞諠鼙鼓，荒村断缲车。谁云帝城乐，应念北门嗟。
福寿图九咏代九邑令公寿鲍瞻鲁同府
作者：张萱
朝代：明

春满罗浮四百峰，霞光长护玉芙蓉。寿星福曜中天丽，仙籍重标两鲍公。凤历初开淑气新，昌期五百岳生申。十城共效华封祝，福寿如天万井春。百福全寿正无涯，散作鹅城万树花。放鸽阶前何所献，一杯丰水九光霞。紫气嶙峋鳄渚边，况逢梅柳正争妍。延禧骈祉春长在，寿似冈陵福似川。寿从海屋更添筹，百福骈繁锡禹畴。曾是玉皇香案吏，分城聊作汎莲游。飙轮羽驾拥云璈，不数当年度索桃。福寿筵中歌一曲，天南春暖鹤飞高。黄山练水毓精灵，勋业当朝满鼎铭。最羡象贤名相国，天申福寿自千龄。春王八日集群仙，南极星明傍紫璇。百福已全仍百寿，一尊齐祝鹤峰前。中和乐职乐难支，云锦同裁百寿诗。八洞仙真齐拜手，玉书今已下瑶池。
福寿图九咏代九邑令公寿鲍瞻鲁同府·其一
作者：张萱
朝代：明

春满罗浮四百峰，霞光长护玉芙蓉。寿星福曜中天丽，仙籍重标两鲍公。
福寿图九咏代九邑令公寿鲍瞻鲁同府·其七
作者：张萱
朝代：明

黄山练水毓精灵，勋业当朝满鼎铭。最羡象贤名相国，天申福寿自千龄。
福寿图九咏代九邑令公寿鲍瞻鲁同府·其三
作者：张萱
朝代：明

百福全寿正无涯，散作鹅城万树花。放鸽阶前何所献，一杯丰水九光霞。
福寿图九咏代九邑令公寿鲍瞻鲁同府·其九
作者：张萱
朝代：明

中和乐职乐难支，云锦同裁百寿诗。八洞仙真齐拜手，玉书今已下瑶池。
福寿图九咏代九邑令公寿鲍瞻鲁同府·其二
作者：张萱
朝代：明

凤历初开淑气新，昌期五百岳生申。十城共效华封祝，福寿如天万井春。
福寿图九咏代九邑令公寿鲍瞻鲁同府·其五
作者：张萱
朝代：明

寿从海屋更添筹，百福骈繁锡禹畴。曾是玉皇香案吏，分城聊作汎莲游。
福寿图九咏代九邑令公寿鲍瞻鲁同府·其八
作者：张萱
朝代：明

春王八日集群仙，南极星明傍紫璇。百福已全仍百寿，一尊齐祝鹤峰前。
福寿图九咏代九邑令公寿鲍瞻鲁同府·其六
作者：张萱
朝代：明

飙轮羽驾拥云璈，不数当年度索桃。福寿筵中歌一曲，天南春暖鹤飞高。
福寿图九咏代九邑令公寿鲍瞻鲁同府·其四
作者：张萱
朝代：明

紫气嶙峋鳄渚边，况逢梅柳正争妍。延禧骈祉春长在，寿似冈陵福似川。
离支社题壁
作者：张萱
朝代：明

红云堆里水晶丸，仙液填囊沁齿寒。我爱杜陵能解事，人前不肯说甜酸。石蜜蒲萄莫浪争，侧生踪迹本孤生。从它上国无知己，却免红尘触热行。陈紫方红次第尝，蔡公偏爱宋公香。老人不识甜酸味，多少新人□□娘。园公种树老堪怜，瞥见星苞树树悬。为报忠州呆太守，白头得吃已三年。
离支社题壁·其一
作者：张萱
朝代：明

红云堆里水晶丸，仙液填囊沁齿寒。我爱杜陵能解事，人前不肯说甜酸。
离支社题壁·其三
作者：张萱
朝代：明

陈紫方红次第尝，蔡公偏爱宋公香。老人不识甜酸味，多少新人□□娘。
离支社题壁·其二
作者：张萱
朝代：明

石蜜蒲萄莫浪争，侧生踪迹本孤生。从它上国无知己，却免红尘触热行。
离支社题壁·其四
作者：张萱
朝代：明

园公种树老堪怜，瞥见星苞树树悬。为报忠州呆太守，白头得吃已三年。
秋兴八首
作者：张萱
朝代：明

城上西风急暮笳，遥分秋色到天涯。霜高渐满乌啼月，地煖犹惊蝶护花。近水有时闻落叶，远山终日傍晴霞。从今莫负莼鲈约，何用虚随奉使槎。寒色高楼浸画屏，萧条门巷昼常扃。林边一水西来直，槛外群山北向青。落日蒹葭秋渐老，怀人风雨酒初醒。多情不为怜双鬓，自古情多鬓易星。云净天空大火流，芦花枫叶正悠悠。愁来昨日非今日，病起逢秋始当秋。空说洛阳曾哭汉，亦闻元直不归刘。如何九辨悲无限，却向西风十二楼。孤城落木起悲风，海国烽烟夕照中。北去关河三面险，南来机杼万家空。□□□□□□□，□□□□□□□。□□□□□□□，□□□□□□□。野郭寒生橘柚香，江空九月未成霜。青塘树杪烟初碧，白鹤洲前日易黄。故态岂堪新态剧，新交不及故交长。自怜疏阔缘多病，莫数天南雁几行。流萤寒照穗帷空，泪溅黄花缀故丛。雁到巧先孤枕畔，梦来偏向五更中。吹霜柳带销残碧，浥露蕖衣堕晚红。为忆湘灵江上曲，正随明月嫁秋风。惨淡青衫十四年，书成不向国门悬。三声实下千山泪，一日空操万古权。闭户惯邀题为笔，浮家新买钓鱼船。五湖未去秋将莫，沣芷湘兰正可怜。无数疏云出绛津，秋风吹笛满西邻。斜阳黄碛调生马，远水轻鸥狎白蘋。债为凶年成子母，药因善□□君臣。归来长镵浑无恙，南阮于今未是贫。
秋兴八首·其一
作者：张萱
朝代：明

城上西风急暮笳，遥分秋色到天涯。霜高渐满乌啼月，地煖犹惊蝶护花。近水有时闻落叶，远山终日傍晴霞。从今莫负莼鲈约，何用虚随奉使槎。
秋兴八首·其七
作者：张萱
朝代：明

惨淡青衫十四年，书成不向国门悬。三声实下千山泪，一日空操万古权。闭户惯邀题为笔，浮家新买钓鱼船。五湖未去秋将莫，沣芷湘兰正可怜。
秋兴八首·其三
作者：张萱
朝代：明

云净天空大火流，芦花枫叶正悠悠。愁来昨日非今日，病起逢秋始当秋。空说洛阳曾哭汉，亦闻元直不归刘。如何九辨悲无限，却向西风十二楼。
秋兴八首·其二
作者：张萱
朝代：明

寒色高楼浸画屏，萧条门巷昼常扃。林边一水西来直，槛外群山北向青。落日蒹葭秋渐老，怀人风雨酒初醒。多情不为怜双鬓，自古情多鬓易星。
秋兴八首·其五
作者：张萱
朝代：明

野郭寒生橘柚香，江空九月未成霜。青塘树杪烟初碧，白鹤洲前日易黄。故态岂堪新态剧，新交不及故交长。自怜疏阔缘多病，莫数天南雁几行。
秋兴八首·其八
作者：张萱
朝代：明

无数疏云出绛津，秋风吹笛满西邻。斜阳黄碛调生马，远水轻鸥狎白蘋。债为凶年成子母，药因善□□君臣。归来长镵浑无恙，南阮于今未是贫。
秋兴八首·其六
作者：张萱
朝代：明

流萤寒照穗帷空，泪溅黄花缀故丛。雁到巧先孤枕畔，梦来偏向五更中。吹霜柳带销残碧，浥露蕖衣堕晚红。为忆湘灵江上曲，正随明月嫁秋风。
秋兴八首·其六
作者：张萱
朝代：明
体裁：七言律诗

流萤寒照繐帷空，泪溅黄花缀故丛。雁到巧先孤枕畔，梦来偏向五更中。吹霜柳带销残碧，浥露蕖衣堕晚红。为忆湘灵江上曲，正随明月嫁秋风。
秋兴八首·其四
作者：张萱
朝代：明

孤城落木起悲风，海国烽烟夕照中。北去关河三面险，南来机杼万家空。□□□□□□□，□□□□□□□。□□□□□□□，□□□□□□□。
秋夕与韩伯举寅仲泛月得山字
作者：张萱
朝代：明

清秋尊酒一开颜，荡漾孤舟杳霭间。浦口好风斜捲席，城头新月半含山。蒹葭远水伤心剧，岛屿浮青向客閒。但得流光能共对，渔竿长此弄潺湲。
秋夜江行客有歌唐人野旷天低树江空月近人之句因用为韵
作者：张萱
朝代：明

远水生微凉，丹枫吹四野。秋色满晴川，揽之不盈把。江寒夜气肃，帆开江月上。冷然白玉琴，中情寄幽旷。断鸿嘶极浦，远笛破寒烟。独夜三江客，归帆八月天。夜寂秋偏爽，潮平月渐低。惯傍水禽宿，怕听水禽啼。涓涓江上月，历历江上树。脉脉江上人，欲语不知处。月色寒浸水，芦花雪照江。王孙游未倦，鸿影故双双。疏林寒有叶，野水净无风。潮声孤枕到，秋色一江空。游子惊西风，霜意薄林樾。所嗟故山蛩，不负故山月。浦口灯明灭，帆前山远近。唯闻欸乃声，去觅秦时隐。江光媚凉夜，秋色送归人。綵笔邀明月，相思问洛神。
秋夜江行客有歌唐人野旷天低树江空月近人之句因用为韵·其一
作者：张萱
朝代：明

远水生微凉，丹枫吹四野。秋色满晴川，揽之不盈把。
秋夜江行客有歌唐人野旷天低树江空月近人之句因用为韵·其七
作者：张萱
朝代：明

疏林寒有叶，野水净无风。潮声孤枕到，秋色一江空。
秋夜江行客有歌唐人野旷天低树江空月近人之句因用为韵·其三
作者：张萱
朝代：明

断鸿嘶极浦，远笛破寒烟。独夜三江客，归帆八月天。
秋夜江行客有歌唐人野旷天低树江空月近人之句因用为韵·其九
作者：张萱
朝代：明

浦口灯明灭，帆前山远近。唯闻欸乃声，去觅秦时隐。
秋夜江行客有歌唐人野旷天低树江空月近人之句因用为韵·其二
作者：张萱
朝代：明

江寒夜气肃，帆开江月上。冷然白玉琴，中情寄幽旷。
秋夜江行客有歌唐人野旷天低树江空月近人之句因用为韵·其五
作者：张萱
朝代：明

涓涓江上月，历历江上树。脉脉江上人，欲语不知处。
秋夜江行客有歌唐人野旷天低树江空月近人之句因用为韵·其八
作者：张萱
朝代：明

游子惊西风，霜意薄林樾。所嗟故山蛩，不负故山月。
秋夜江行客有歌唐人野旷天低树江空月近人之句因用为韵·其六
作者：张萱
朝代：明

月色寒浸水，芦花雪照江。王孙游未倦，鸿影故双双。
秋夜江行客有歌唐人野旷天低树江空月近人之句因用为韵·其十
作者：张萱
朝代：明

江光媚凉夜，秋色送归人。綵笔邀明月，相思问洛神。
秋夜江行客有歌唐人野旷天低树江空月近人之句因用为韵·其四
作者：张萱
朝代：明

夜寂秋偏爽，潮平月渐低。惯傍水禽宿，怕听水禽啼。
秋日丰湖宴集田伯善少参汎舟候月纵谈玄教见贻便面诗画次韵赋答
作者：张萱
朝代：明

凉飙涤残暑，灏气肃澄湖。在藻波跳鱼，溯月车为凫。鸾骖鹤驭来琼都，铃阁秋新戟集乌。曾握玑衡悬水镜，穷搜海岳披萝图。秉圭植璧岭云东，紫气临关正郁葱。玩弄金铛漱沆瀣，雕锼玉斧驱神工。燕市怜余曾击筑，出守夜郎惭抱蜀。自知后世玄为扬，欲免今时佞非祝。黑头上公飧九霞，咳唾九地光明沙。濯魄冰壶已湛月，凌云彩笔今生花。烟霞老我亦成癖，曳裾不作歌鱼客。鼎边鸡犬白头人，何日相携同拔宅。
秋日偕冰上人韩伯举谢可信载酒过韩寅仲尊生斋即席赋
作者：张萱
朝代：明

萧萧短竹閒开径，片片浮云晚傍台。投辖不期三客至，传灯惊喜一僧来。尊前野色丹枫合，雨后秋声白雁催。潦倒共抛今夜醉，相逢莫负菊花开。
秋日园居口号六十章
作者：张萱
朝代：明

径荒客少门常楗，濯魄台前新月偃。桂丛深处足淹留，顿觉地偏心自远。行散榕堤逢鹬蚌，须问十三禅八棒。从今解脱莫相持，汝自修翎他短项。冠山海鳖戴笠蚁，来扣柴扉何率尔。倒屣空林喜足音，如何面目都非是。园林小有饶嘉卉，更喜徛徛歌有斐。秋深地癖堪避人，出门恐遇黎丘鬼。溪头洗药逢灵圉，见语青云已干吕。白头遗老六朝人，浮家长作鱼虾侣。□□□□□□□，□童牧竖婆娑舞。儿孙携得社□□，笑付残膏沃焦釜。老圃终年勤四体，自喜今秋吾事济。曲糵能了乐难支，瓶中尚有长腰米。昼凉摊饭寻黄奶，牵衣迎笑呼郎罢。问谁能学八分书，甘分膝下先阿买。松柏岁寒柯不改，芙蓉秋老花犹□。荐爽西风曳片云，邀云泚笔遥相待。朅来林气初凄紧，芳草平原雉求牝。日斜老圃荷锄归，更过前林采芝菌。少女欲来飞硙蠓，窗前已觉林花动。怀橘亭中秋雨新，喜有前林黄熟桶。西园自是墙东隐，惊看砑帽簪红槿。舞向街头更不休，笑破傍观閒口吻。散发时惊松露浣，泥满芒鞋月中浣。问侬何意好登临，秋色撩人不暇懒。秧马不骑牛解韅，草黄日会秋原狝。老□此日足肥甘，雉羹鹿炙山豚脔。□□方休还荷蓧，万斛秋光飞木杪。牛羊夕下返□来，閒倚柴门数归鸟。小有园林秋不浅，曾徼白帝回青眼。三径未荒丛菊存，安得陶潜同授简。披裘曳杖歌西颢，宋玉悲秋空懆懆。长寿宫前遇老樵，伴我罗浮拾瑶草。科头閒倚长松坐，渔父携鱼寻白堕。相招一醉蓼花洲，对月同眠书画舸。墨沈流香笔能饱，午夜撚须常至卯。尽将残唾还前人，幸免少陵日厮炒。终南山人毁蛛网，笑引落花拂帘幌。西风为我惜馀香，飞向西园茵席上。闭户据梧肘生柳，休烦钻一能观九。但令一日足千秋，何必千秋垂不朽。一顷豆萁秋万顷，莫言竹下行厨冷。疗饥尚可宿舂粮，客来更有鸣牙饼。途穷不用门题凤，三益径开无二仲。负瓢独往亦□归，曾否□人说春梦。半生匿迹茅茨迥，藜藿肠中无肉酩。采采顷筐满蕨薇，带月归来泥没胫。谁从山烧分萧艾，问水休清沙石濊。却喜亲人鸟与鱼，时时索我形骸外。衰老百罹无计避，广平门户真为累。园公何事梦魂惊，夜半敲门石壕吏。枫丹芦白溪如锦，恰受航中人昼寝。停桡系竹竹吹风，戛玉敲金常警枕。荷锸刘伶痴小瘥，一壶犹向柴车挂。酒泉已竭酒星低，醒眼留看閒世界。风车雨队花为阵，满地落红何足吝。园丁已报竹平安，莫向芙蓉城问讯。午雨满园秋霮䨴，薜荔可衣兰可佩。天公有意茁此徒，一饭常兼三十菜。杯中有物由天运，产在家人何必问。园公苦乏杖头钱，取醉时赊裴姥酝。玉板枯禅羹玉糁，扫花铺作披香毯。邻酤夜户却早关，老圃酒狂乘月撼。幽怀无尽秋无限，不问人间旦复旦。一醉閒眠午梦醒，诗成可判秋光案。五月已看新谷粜，农家愁叹官家笑。新征将及老园公，带汗腰镰刈蓬藋。无数溪山供指点，登楼盘礴时挥染。峨峨洋洋笔底飞，米苏见说皆焚研。丛桂千株竹千个，檀栾影度幽香过。閒临晋帖读唐诗，此是园公老功课。架竹导泉常向涧，新畦旧畹皆刍豢。谁云学圃是小人，老圃心香求一瓣。荜门圭窦绳枢舍，论世斋头残玉架。亦知身隐焉用文，旧业空怜墨为稼。市远亦能供客馔，黄柑旧酝槐芽面。入林投辖笑披帷，软语相过须百遍。芙蓉欲采秋江上，白鹤峰头频柱杖。汎月垂纶点翠洲，西园公即西湖长。绕砌寒螀啼月处，晓来点点沾泥絮。桄榔树下玉嶙峋，一片古云飞不去。药室茶寮玄寄静，松深竹密华胥境。草玄时有问奇人，下榻焚香翻内景。冷香吹入罗浮梦，挂月凌风疏影动。飞云忽送缟衣来，翡翠欲巢香玉洞。一壑一丘云水窟，休誇蓬岛金银阙。墙内楼高可看山，栏边池小偏留月。朝阅峋嵝暮石鼓，客多问字常挥麈。书带盈阶翰墨林，藜光满室图书府。鸡群一入羽毛铩，为叹德衰长抑噫。阿巢秋老复来嬉，琅玕实满清凉界。杮叶常书池水黑，策勋载在中山国。玄香异气结楼台，为爱鹅群书道德。流火前宵何太骤，东篱渐觉秋先漏。年来宋玉不悲秋，莫遣黄花比人瘦。溪边一室才容膝，泥饮高阳尝满室。园公亦是叔明家，为报徂徕逸有七。菜花犹自飞蝴蝶，田畯相招携野馌。莎鸡在野夜何其，井上梧桐飘一叶。茫茫何处秋先到，饮露嘶风争报道。领略秋光不在言，好听园公休更噪。灯前搔背因扪虱，小妇持杯浇綵笔。伴月飞来何处秋，多情独奏湘灵瑟。旱龙争跃鞭云雨，千户侯封何足慕。萧萧一馆青瑶流，欲觅梁园枚乘赋。梭掷流年歌踏踏，为笑池蛙长阁阁。一枝分得万山秋，更笑南飞绕三匝。落花莫惜西风扫，春色何如秋色好。请看江上小堂秋，风云日日堪娱老。昨夜风来破茅屋，尚留残暑蒸林麓。榕溪午浴咏而归，试授秋衣换春服。丰草长林堪偃息，风雩门在檀园侧。园公不是素餐人，镜天阁上歌县特。太平桥上观鱼者，曲防不欲从流下。鸣榔却拟八节滩，桃花源有香山社。西园自是神仙宅，胜侣名流时辍轭。园公褦襶日追随，珍重到门题凤客。
秋日园居口号六十章·其一
作者：张萱
朝代：明

径荒客少门常楗，濯魄台前新月偃。桂丛深处足淹留，顿觉地偏心自远。
秋日园居口号六十章·其七
作者：张萱
朝代：明

老圃终年勤四体，自喜今秋吾事济。曲糵能了乐难支，瓶中尚有长腰米。
秋日园居口号六十章·其三
作者：张萱
朝代：明

冠山海鳖戴笠蚁，来扣柴扉何率尔。倒屣空林喜足音，如何面目都非是。
秋日园居口号六十章·其三十
作者：张萱
朝代：明

午雨满园秋霮䨴，薜荔可衣兰可佩。天公有意茁此徒，一饭常兼三十菜。
秋日园居口号六十章·其三十一
作者：张萱
朝代：明

杯中有物由天运，产在家人何必问。园公苦乏杖头钱，取醉时赊裴姥酝。
秋日园居口号六十章·其三十七
作者：张萱
朝代：明

架竹导泉常向涧，新畦旧畹皆刍豢。谁云学圃是小人，老圃心香求一瓣。
秋日园居口号六十章·其三十三
作者：张萱
朝代：明

幽怀无尽秋无限，不问人间旦复旦。一醉閒眠午梦醒，诗成可判秋光案。
秋日园居口号六十章·其三十九
作者：张萱
朝代：明

市远亦能供客馔，黄柑旧酝槐芽面。入林投辖笑披帷，软语相过须百遍。
秋日园居口号六十章·其三十二
作者：张萱
朝代：明

玉板枯禅羹玉糁，扫花铺作披香毯。邻酤夜户却早关，老圃酒狂乘月撼。
秋日园居口号六十章·其三十五
作者：张萱
朝代：明

无数溪山供指点，登楼盘礴时挥染。峨峨洋洋笔底飞，米苏见说皆焚研。
秋日园居口号六十章·其三十八
作者：张萱
朝代：明

荜门圭窦绳枢舍，论世斋头残玉架。亦知身隐焉用文，旧业空怜墨为稼。
秋日园居口号六十章·其三十六
作者：张萱
朝代：明

丛桂千株竹千个，檀栾影度幽香过。閒临晋帖读唐诗，此是园公老功课。
秋日园居口号六十章·其三十四
作者：张萱
朝代：明

五月已看新谷粜，农家愁叹官家笑。新征将及老园公，带汗腰镰刈蓬藋。
秋日园居口号六十章·其九
作者：张萱
朝代：明

松柏岁寒柯不改，芙蓉秋老花犹□。荐爽西风曳片云，邀云泚笔遥相待。
秋日园居口号六十章·其二
作者：张萱
朝代：明

行散榕堤逢鹬蚌，须问十三禅八棒。从今解脱莫相持，汝自修翎他短项。
秋日园居口号六十章·其二十
作者：张萱
朝代：明

终南山人毁蛛网，笑引落花拂帘幌。西风为我惜馀香，飞向西园茵席上。
秋日园居口号六十章·其二十一
作者：张萱
朝代：明

闭户据梧肘生柳，休烦钻一能观九。但令一日足千秋，何必千秋垂不朽。
秋日园居口号六十章·其二十七
作者：张萱
朝代：明

枫丹芦白溪如锦，恰受航中人昼寝。停桡系竹竹吹风，戛玉敲金常警枕。
秋日园居口号六十章·其二十三
作者：张萱
朝代：明

途穷不用门题凤，三益径开无二仲。负瓢独往亦□归，曾否□人说春梦。
秋日园居口号六十章·其二十九
作者：张萱
朝代：明

风车雨队花为阵，满地落红何足吝。园丁已报竹平安，莫向芙蓉城问讯。
秋日园居口号六十章·其二十二
作者：张萱
朝代：明

一顷豆萁秋万顷，莫言竹下行厨冷。疗饥尚可宿舂粮，客来更有鸣牙饼。
秋日园居口号六十章·其二十五
作者：张萱
朝代：明

谁从山烧分萧艾，问水休清沙石濊。却喜亲人鸟与鱼，时时索我形骸外。
秋日园居口号六十章·其二十八
作者：张萱
朝代：明

荷锸刘伶痴小瘥，一壶犹向柴车挂。酒泉已竭酒星低，醒眼留看閒世界。
秋日园居口号六十章·其二十六
作者：张萱
朝代：明

衰老百罹无计避，广平门户真为累。园公何事梦魂惊，夜半敲门石壕吏。
秋日园居口号六十章·其二十四
作者：张萱
朝代：明

半生匿迹茅茨迥，藜藿肠中无肉酩。采采顷筐满蕨薇，带月归来泥没胫。
秋日园居口号六十章·其五
作者：张萱
朝代：明

溪头洗药逢灵圉，见语青云已干吕。白头遗老六朝人，浮家长作鱼虾侣。
秋日园居口号六十章·其五十
作者：张萱
朝代：明

菜花犹自飞蝴蝶，田畯相招携野馌。莎鸡在野夜何其，井上梧桐飘一叶。
秋日园居口号六十章·其五十一
作者：张萱
朝代：明

茫茫何处秋先到，饮露嘶风争报道。领略秋光不在言，好听园公休更噪。
秋日园居口号六十章·其五十七
作者：张萱
朝代：明

丰草长林堪偃息，风雩门在檀园侧。园公不是素餐人，镜天阁上歌县特。
秋日园居口号六十章·其五十三
作者：张萱
朝代：明

旱龙争跃鞭云雨，千户侯封何足慕。萧萧一馆青瑶流，欲觅梁园枚乘赋。
秋日园居口号六十章·其五十九
作者：张萱
朝代：明

西园自是神仙宅，胜侣名流时辍轭。园公褦襶日追随，珍重到门题凤客。
秋日园居口号六十章·其五十二
作者：张萱
朝代：明

灯前搔背因扪虱，小妇持杯浇綵笔。伴月飞来何处秋，多情独奏湘灵瑟。
秋日园居口号六十章·其五十五
作者：张萱
朝代：明

落花莫惜西风扫，春色何如秋色好。请看江上小堂秋，风云日日堪娱老。
秋日园居口号六十章·其五十八
作者：张萱
朝代：明

太平桥上观鱼者，曲防不欲从流下。鸣榔却拟八节滩，桃花源有香山社。
秋日园居口号六十章·其五十六
作者：张萱
朝代：明

昨夜风来破茅屋，尚留残暑蒸林麓。榕溪午浴咏而归，试授秋衣换春服。
秋日园居口号六十章·其五十四
作者：张萱
朝代：明

梭掷流年歌踏踏，为笑池蛙长阁阁。一枝分得万山秋，更笑南飞绕三匝。
秋日园居口号六十章·其八
作者：张萱
朝代：明

昼凉摊饭寻黄奶，牵衣迎笑呼郎罢。问谁能学八分书，甘分膝下先阿买。
秋日园居口号六十章·其十
作者：张萱
朝代：明

朅来林气初凄紧，芳草平原雉求牝。日斜老圃荷锄归，更过前林采芝菌。
秋日园居口号六十章·其十一
作者：张萱
朝代：明

少女欲来飞硙蠓，窗前已觉林花动。怀橘亭中秋雨新，喜有前林黄熟桶。
秋日园居口号六十章·其十七
作者：张萱
朝代：明

披裘曳杖歌西颢，宋玉悲秋空懆懆。长寿宫前遇老樵，伴我罗浮拾瑶草。
秋日园居口号六十章·其十三
作者：张萱
朝代：明

散发时惊松露浣，泥满芒鞋月中浣。问侬何意好登临，秋色撩人不暇懒。
秋日园居口号六十章·其十九
作者：张萱
朝代：明

墨沈流香笔能饱，午夜撚须常至卯。尽将残唾还前人，幸免少陵日厮炒。
秋日园居口号六十章·其十二
作者：张萱
朝代：明

西园自是墙东隐，惊看砑帽簪红槿。舞向街头更不休，笑破傍观閒口吻。
秋日园居口号六十章·其十五
作者：张萱
朝代：明

□□方休还荷蓧，万斛秋光飞木杪。牛羊夕下返□来，閒倚柴门数归鸟。
秋日园居口号六十章·其十八
作者：张萱
朝代：明

科头閒倚长松坐，渔父携鱼寻白堕。相招一醉蓼花洲，对月同眠书画舸。
秋日园居口号六十章·其十六
作者：张萱
朝代：明

小有园林秋不浅，曾徼白帝回青眼。三径未荒丛菊存，安得陶潜同授简。
秋日园居口号六十章·其十四
作者：张萱
朝代：明

秧马不骑牛解韅，草黄日会秋原狝。老□此日足肥甘，雉羹鹿炙山豚脔。
秋日园居口号六十章·其四
作者：张萱
朝代：明

园林小有饶嘉卉，更喜徛徛歌有斐。秋深地癖堪避人，出门恐遇黎丘鬼。
秋日园居口号六十章·其四十
作者：张萱
朝代：明

芙蓉欲采秋江上，白鹤峰头频柱杖。汎月垂纶点翠洲，西园公即西湖长。
秋日园居口号六十章·其四十一
作者：张萱
朝代：明

绕砌寒螀啼月处，晓来点点沾泥絮。桄榔树下玉嶙峋，一片古云飞不去。
秋日园居口号六十章·其四十七
作者：张萱
朝代：明

杮叶常书池水黑，策勋载在中山国。玄香异气结楼台，为爱鹅群书道德。
秋日园居口号六十章·其四十三
作者：张萱
朝代：明

冷香吹入罗浮梦，挂月凌风疏影动。飞云忽送缟衣来，翡翠欲巢香玉洞。
秋日园居口号六十章·其四十九
作者：张萱
朝代：明

溪边一室才容膝，泥饮高阳尝满室。园公亦是叔明家，为报徂徕逸有七。
秋日园居口号六十章·其四十二
作者：张萱
朝代：明

药室茶寮玄寄静，松深竹密华胥境。草玄时有问奇人，下榻焚香翻内景。
秋日园居口号六十章·其四十五
作者：张萱
朝代：明

朝阅峋嵝暮石鼓，客多问字常挥麈。书带盈阶翰墨林，藜光满室图书府。
秋日园居口号六十章·其四十八
作者：张萱
朝代：明

流火前宵何太骤，东篱渐觉秋先漏。年来宋玉不悲秋，莫遣黄花比人瘦。
秋日园居口号六十章·其四十六
作者：张萱
朝代：明

鸡群一入羽毛铩，为叹德衰长抑噫。阿巢秋老复来嬉，琅玕实满清凉界。
秋日园居口号六十章·其四十四
作者：张萱
朝代：明

一壑一丘云水窟，休誇蓬岛金银阙。墙内楼高可看山，栏边池小偏留月。
秋日曾元陟韩伯举宾仲见过得人字
作者：张萱
朝代：明

千山晴色薄城闉，隔岸丹枫叶叶新。座满常应不速客，尊开同是倦游人。西风岂为悲摇落，南郭于今有隐沦。多病喜逢朋辈健，相过百遍莫辞频。
秋日李伯开从豫章来访应门者不能肃客投诗而去因用来韵以诗代书窃效盍簪即图投辖
作者：张萱
朝代：明

豪气怜湖海，新诗到薜萝。入林期把臂，曳杖共行歌。我集一枝木，君巢片叶荷。明珠应万斛，怪底暗投多。水落沙笼竹，云深石抱萝。何来题鸟客，高唱采芝歌。开襟贻佩蕙，投辖折擎荷。欲结烟霞侣，如君百不多。
秋日李伯开从豫章来访应门者不能肃客投诗而去因用来韵以诗代书窃效盍簪即图投辖·其一
作者：张萱
朝代：明

豪气怜湖海，新诗到薜萝。入林期把臂，曳杖共行歌。我集一枝木，君巢片叶荷。明珠应万斛，怪底暗投多。
秋日李伯开从豫章来访应门者不能肃客投诗而去因用来韵以诗代书窃效盍簪即图投辖·其二
作者：张萱
朝代：明

水落沙笼竹，云深石抱萝。何来题鸟客，高唱采芝歌。开襟贻佩蕙，投辖折擎荷。欲结烟霞侣，如君百不多。
秋日李颖玉少参招饮白鹤峰赋谢
作者：张萱
朝代：明

肆筵卜夜有邻堂，颠倒荷衣喜欲狂。符握玉麟唐节度，柱题春□汉仙郎。九河润窃三千里，五岭新恩十二章。恋主长嘶在空谷，应惭维絷藿苗场。龙门万仞郁巑岏，为赋缁衣礼数宽。江上开尊星已聚，峰头归鹤夜初残。歌声舞影银灯合，枫叶芦花玉露漙。欲觅坡仙赓水调，琼楼高处可胜寒。
秋日李颖玉少参招饮白鹤峰赋谢·其一
作者：张萱
朝代：明

肆筵卜夜有邻堂，颠倒荷衣喜欲狂。符握玉麟唐节度，柱题春□汉仙郎。九河润窃三千里，五岭新恩十二章。恋主长嘶在空谷，应惭维絷藿苗场。
秋日李颖玉少参招饮白鹤峰赋谢·其二
作者：张萱
朝代：明

龙门万仞郁巑岏，为赋缁衣礼数宽。江上开尊星已聚，峰头归鹤夜初残。歌声舞影银灯合，枫叶芦花玉露漙。欲觅坡仙赓水调，琼楼高处可胜寒。
秋日李颖玉少参招饮白鹤峰赋谢修六上人参方潮阳过小园以吴用潜侍御书来曰上人欲敷座诃林为众生说法觉生居士业饶广长舌续佛彗命矣西园公常自称为肉身菩萨慧业庵前菩提双树结果已自然成可无一言为护法金汤余乃相视而笑遂拈笔得百十六字以当拈花上人其护之归报侍御公咄咄韩昌黎从大颠游矣第无量寿佛已念苍梧帝子櫜鞬湘源道左合掌骢马宰官身者久之幸分数索买山钱丐上人成此一段无量功德又何以西园公之棒喝为乎夫青莲常生于火宅鹙子不择于鸡群今公以出世想作用世法建名世业即西畴就荒朱锁异日者功成名遂令西园公日奉杖履襆被天镜阁中一宿而觉即篱间小草皆可作丈六金身矣彗业庵主人能不绕足三匝而白佛言·其一
作者：张萱
朝代：明
体裁：七言律诗

西来一锡忽翩翩，欲向潮阳问大颠。归语生天骢马客，休参借法野狐禅。色空喧寂皆堪證，首尾中边可尽捐。到底还须一把火，总来不值半文钱。
秋浦罗明府赤城于余有通家之雅且文笔翩翩臭味同之余过秋浦明府为之投辖余值病目不能束带对晤诗以谢焉
作者：张萱
朝代：明

壮邑分汤沐，才人劳簿书。名山皆载笔，化雨日随车。梦入君章鸟，庭悬秋浦鱼。公门无请谒，不敢曳长裾。
种竹
作者：张萱
朝代：明

碧玉周遭已万竿，补篱编槿护檀栾。直须移却门前影，留得前山入坐看。疏中移密密移疏，欲取清光一抹过。好语旱龙鞭蚤着，春雷已奋莫蹉跎。东墙移竹种西墙，珍重琅玕挂夕阳。种罢喜逢花底雨，春风应自长新篁。擘得春苞宛似觓，旧泥新水酌稀稠。倘饶千亩年年绿，何必人呼万户侯。
种竹·其一
作者：张萱
朝代：明

碧玉周遭已万竿，补篱编槿护檀栾。直须移却门前影，留得前山入坐看。
种竹·其三
作者：张萱
朝代：明

东墙移竹种西墙，珍重琅玕挂夕阳。种罢喜逢花底雨，春风应自长新篁。
种竹·其二
作者：张萱
朝代：明

疏中移密密移疏，欲取清光一抹过。好语旱龙鞭蚤着，春雷已奋莫蹉跎。
种竹·其四
作者：张萱
朝代：明

擘得春苞宛似觓，旧泥新水酌稀稠。倘饶千亩年年绿，何必人呼万户侯。
移家羊城道路戒心帅府以帐下戈船来迎自榕水至珠海遂获利涉赋而谢之
作者：张萱
朝代：明

丈夫何必抚尘游，声气千秋自应求。忽漫乘桴携数口，却怜破浪荡孤舟。鸰原玉友歌和乐，麟阁金昆咏好仇。此日扬灵能利涉，不妨吾道付沧洲。
移花
作者：张萱
朝代：明

雨意霏微日欲斜，轻雷唤醒一池蛙。园公睡起无它事，荷锸呼童急种花。分畦布畹喜成行，密密疏疏次第香。此日主人闻晋秩，新衔花国太平章。园公酌酒劝花神，花事勿忙亦苦辛。为语春风休督促，花开何必一时新。草本休随木本移，栏边急种向阳枝。移根莫剪前春叶，卫足留阴正此时。
移花·其一
作者：张萱
朝代：明

雨意霏微日欲斜，轻雷唤醒一池蛙。园公睡起无它事，荷锸呼童急种花。
移花·其三
作者：张萱
朝代：明

园公酌酒劝花神，花事勿忙亦苦辛。为语春风休督促，花开何必一时新。
移花·其二
作者：张萱
朝代：明

分畦布畹喜成行，密密疏疏次第香。此日主人闻晋秩，新衔花国太平章。
移花·其四
作者：张萱
朝代：明

草本休随木本移，栏边急种向阳枝。移根莫剪前春叶，卫足留阴正此时。
立春日胥江驿东方舟友人时丁未冬十二月二十一日也
作者：张萱
朝代：明

阔岸移青翰，荒邮滞碧幢。已知春信好，渐觉病魔降。土脉占微动，鸥群泛自双。一尊聊共适，落日尚牵江。并舸有仙侣，篝灯问客津。邮签諠堠吏，社鼓赛农神。宦薄能将母，年残喜立春。微香生远水，花事渐相新。
立春日胥江驿东方舟友人时丁未冬十二月二十一日也·其一
作者：张萱
朝代：明

阔岸移青翰，荒邮滞碧幢。已知春信好，渐觉病魔降。土脉占微动，鸥群泛自双。一尊聊共适，落日尚牵江。
立春日胥江驿东方舟友人时丁未冬十二月二十一日也·其二
作者：张萱
朝代：明

并舸有仙侣，篝灯问客津。邮签諠堠吏，社鼓赛农神。宦薄能将母，年残喜立春。微香生远水，花事渐相新。
立春日黄子吉同人自西粤右辖拂衣东归见过赋此赠之并致黄思之左辖张元辉观察许公弘刺史三同人
作者：张萱
朝代：明

青旗綵仗簇江梅，有客停舟共举杯。末路完名能自保，老臣傲骨不堪摧。弹冠昔为酬恩出，当局今怜袖手回。寄语凤城林下客，翱翔又喜一人来。
立秋日怀潘子迁集唐句
作者：张萱
朝代：明
体裁：七言律诗

客省萧条杮叶红，每经时节恨飘蓬。两竿落日溪桥上，一郡荆榛寒雨中。潘赋登山魂易断，□□□□□□□□□□。秋风忽洒西园泪，何事吹箫向碧空。
立秋日怀潘子迁集唐句
作者：张萱
朝代：明

客省萧条杮叶红，每经时节恨飘蓬。两竿落日溪桥上，一郡荆榛寒雨中。潘赋登山魂易断，□□□□□□□。秋风忽洒西园泪，何事吹箫向碧空。
竹浪阁为黄含光观察题
作者：张萱
朝代：明

数亩参差玉万竿，山童日日报平安。翠翻叠叠晴疑雨，碧涨粼粼暑亦寒。戛雪正堪风外听，捎云宜向月中看。主人不是痴张廌，何日停车共倚栏。
答沈华伯参军用来韵
作者：张萱
朝代：明

美人惊说在西方，枳棘于今集凤凰。好我忽投青玉案，交神能问绿荷裳。昼永有山堪拄颊，官閒无日不焚香。清朝久矣悬诗禁，莫向诗人辨苦良。
答潮帅江参戎二首
作者：张萱
朝代：明

使君高谊故翩翩，尺素遥椷万里天。梦起文通毫尚綵，重来王剪鬓犹玄。孤城万柝寒涛月，小队双旌细柳烟。珍重独持飞动意，论交何必十年前。春寒初试越罗袍，百战功成珥汉貂。铜柱已闻冤薏苡，金盘何日荐蒲萄。风翻落日朱旗直，露切清宵画角高。闻说雅歌能□□，前筹宁使至尊劳。
答潮帅江参戎二首·其一
作者：张萱
朝代：明

使君高谊故翩翩，尺素遥椷万里天。梦起文通毫尚綵，重来王剪鬓犹玄。孤城万柝寒涛月，小队双旌细柳烟。珍重独持飞动意，论交何必十年前。
答潮帅江参戎二首·其二
作者：张萱
朝代：明

春寒初试越罗袍，百战功成珥汉貂。铜柱已闻冤薏苡，金盘何日荐蒲萄。风翻落日朱旗直，露切清宵画角高。闻说雅歌能□□，前筹宁使至尊劳。
答谢潮州守徐宗鲁
作者：张萱
朝代：明

双鱼迢递到林丘，五马蹁跹忆上游。名世已须公等在，神交真向古人求。青山旧业供高枕，芳草离情滞尺邮。更喜伟长今入邺，为言王粲欲依刘。梅花五月唤愁新，短笛江城客独颦。海上干旄时入梦，尊前风雨正怀人。多才自信官能傲，结客应怜禄亦贫。尘世向来悲遇合，好将双剑问延津。野阔春寒小阁虚，蓬蒿那得故人书。一函剥啄来何处，万里殷勤问索居。绣虎论文唯年重，黄金授简愧相如。思君月满楼西浪，翘首云山万叠馀。
答谢潮州守徐宗鲁·其一
作者：张萱
朝代：明

双鱼迢递到林丘，五马蹁跹忆上游。名世已须公等在，神交真向古人求。青山旧业供高枕，芳草离情滞尺邮。更喜伟长今入邺，为言王粲欲依刘。
答谢潮州守徐宗鲁·其三
作者：张萱
朝代：明

野阔春寒小阁虚，蓬蒿那得故人书。一函剥啄来何处，万里殷勤问索居。绣虎论文唯年重，黄金授简愧相如。思君月满楼西浪，翘首云山万叠馀。
答谢潮州守徐宗鲁·其二
作者：张萱
朝代：明

梅花五月唤愁新，短笛江城客独颦。海上干旄时入梦，尊前风雨正怀人。多才自信官能傲，结客应怜禄亦贫。尘世向来悲遇合，好将双剑问延津。
答韩伯举五羊九日见怀
作者：张萱
朝代：明

不为悲秋两鬓凋，总怜双目断征桡。思君此日风前帽，何处同归月下潮。物候又惊篱菊放，新愁都向酒杯消。书来想亦悲离索，共听西风一雁遥。
米山人客困宝安诗以招之
作者：张萱
朝代：明

漫忆吴关别，惊闻粤徼行。十年劳梦寐，一水隔逢迎。客久拙生计，途穷寻旧盟。罗浮鸡黍在，何必五侯鲭。
续荔枝叹
作者：张萱
朝代：明

华清玉骨化作灰，赪虬不受蛮雨催。圣僧已捧火齐至，绛襦仙人殊未来。去冬严霜击炎海，迸碎虬珠春不綵。红云阵里无星苞，顿使南珍阙今载。南珍自古遍南州，甘香绝胜闽与涪。若令今岁是元狩，举酒何须酬伯游。天生尤物媚天子，岂必一物成疮痏。献珍贡异谁问瑞与妖，但愿无妖即为瑞。翰林主人五云芽，人间烟火不敢加。自言一啖三百颗，天浆玉液不数卢仝茶。东坡亦言本为口，食指君能无动耶。请君莫过方陈家，不如来看西园花。
羊城某文学宣泰昌新诏于潮取道榕溪以诗见投因同舟入循赋此却赠
作者：张萱
朝代：明

喜遇题桥客，同乘破浪船。手持黄纸诏，来贶紫芝篇。揽辔凤城月，挥毫鳄渚烟。却怜频望帝，马首有啼鹃。
老将
作者：张萱
朝代：明

绮岁飞腾事远征，白头躩铄喜横行。马归往日麟曾画，兔尽多年狗未烹。歌骥心长频起舞，插貂发短尚谈兵。欲因杯酒乞骸骨，其奈龙精老更鸣。
肃客口号
作者：张萱
朝代：明

閒居学圃枕城隈，竹屋茅斋日日开。不用闭门防客到，爱閒能得几人来。胜事幽怀日日新，往来无伴住无邻。园丁莫问客何姓，到此游人非俗人。懒来浪得绝交名，自笑交穷懒便成。若是子猷来看竹，何须园主礼相迎。花竹新栽费护持，来游莫折向阳枝。亦知转眼皆荒废，且让閒人乐一时。
肃客口号·其一
作者：张萱
朝代：明

閒居学圃枕城隈，竹屋茅斋日日开。不用闭门防客到，爱閒能得几人来。
肃客口号·其三
作者：张萱
朝代：明

懒来浪得绝交名，自笑交穷懒便成。若是子猷来看竹，何须园主礼相迎。
肃客口号·其二
作者：张萱
朝代：明

胜事幽怀日日新，往来无伴住无邻。园丁莫问客何姓，到此游人非俗人。
肃客口号·其四
作者：张萱
朝代：明

花竹新栽费护持，来游莫折向阳枝。亦知转眼皆荒废，且让閒人乐一时。
胡忠父先生归自五羊不获省试辄有江湖之想作此奉讯
作者：张萱
朝代：明

江上初归客，秋风泣路岐。无从问季主，且欲学鸱彝。生计游应减，风尘老自知。雄心当未耗，莫讶鬓边丝。相逢皆失意，之子独狂歌。自笑吹竿去，其如按剑何。人归芳草合，门掩落花多。尚喜侯葩在，时能载酒过。
胡忠父先生归自五羊不获省试辄有江湖之想作此奉讯·其一
作者：张萱
朝代：明

江上初归客，秋风泣路岐。无从问季主，且欲学鸱彝。生计游应减，风尘老自知。雄心当未耗，莫讶鬓边丝。
胡忠父先生归自五羊不获省试辄有江湖之想作此奉讯·其二
作者：张萱
朝代：明

相逢皆失意，之子独狂歌。自笑吹竿去，其如按剑何。人归芳草合，门掩落花多。尚喜侯葩在，时能载酒过。
胡虞卿以素卷来索拙书有苏书换羊之戏遂书近作还之亦得戏语二十八字恐羊肉不可换止堪换天妃庙畔茅柴一壶耳
作者：张萱
朝代：明

窗明几净墨花开，曾战山阴笔阵来。多谢瘦羊贤博士，却将羊肉数斤回。
自大野至任城口号
作者：张萱
朝代：明

今朝才放溜，弥月苦牵缘。薄晚市烟积，新晴野渡諠。当垆唤尝酒，系楫坐挑钱。顿顿饶虾菜，疑乘范蠡船。
自广济至濲水舟中即事
作者：张萱
朝代：明

广济驿前春水生，鸣笳击鼓声喤喤。南风日勍布帆饱，水急滩多莫浪行。驱车长苦雨淋铃，独漉歌残不忍听。却喜开帆风日好，一川晴色柳青青。斜阳渡口石塘街，估客安流放木箄。买得春醪醉明月，斧声不断夜箍柴。衢州城子枕江干，粉堞参差照水寒。绿鬓彤幨乘五马，逢人尽说是清官。高低影水竹遮楼，楼外垂杨系客舟。两岸长青千树橘，家家应作富民侯。西安东去是龙游，春涨江平却肯流。春月一船浑似昼，竹枝高唱橹声柔。帆前春水泻琉璃，桂若香浮日暖时。为语鱼儿莫吹浪，前滩今已放鸬鹚。横山山下水汤汤，驻楫乘春问国香。春服将成须杂佩，年来幽谷几枝芳。捩柁从流风正便，船头叉手坐长年。推窗尽放青山入，无数芙蓉镜裹悬。峭帆斜日挂危樯，叠鼓呼风亦太忙。却听舟人话潮信，欲乘新月汎钱唐。
自广济至濲水舟中即事·其一
作者：张萱
朝代：明

广济驿前春水生，鸣笳击鼓声喤喤。南风日勍布帆饱，水急滩多莫浪行。
自广济至濲水舟中即事·其七
作者：张萱
朝代：明

帆前春水泻琉璃，桂若香浮日暖时。为语鱼儿莫吹浪，前滩今已放鸬鹚。
自广济至濲水舟中即事·其三
作者：张萱
朝代：明

斜阳渡口石塘街，估客安流放木箄。买得春醪醉明月，斧声不断夜箍柴。
自广济至濲水舟中即事·其九
作者：张萱
朝代：明

捩柁从流风正便，船头叉手坐长年。推窗尽放青山入，无数芙蓉镜裹悬。
自广济至濲水舟中即事·其九
作者：张萱
朝代：明
体裁：七言绝句

捩柁从流风正便，船头叉手坐长年。推窗尽放青山入，无数芙蓉镜里悬。
自广济至濲水舟中即事·其二
作者：张萱
朝代：明

驱车长苦雨淋铃，独漉歌残不忍听。却喜开帆风日好，一川晴色柳青青。
自广济至濲水舟中即事·其五
作者：张萱
朝代：明

高低影水竹遮楼，楼外垂杨系客舟。两岸长青千树橘，家家应作富民侯。
自广济至濲水舟中即事·其八
作者：张萱
朝代：明

横山山下水汤汤，驻楫乘春问国香。春服将成须杂佩，年来幽谷几枝芳。
自广济至濲水舟中即事·其六
作者：张萱
朝代：明

西安东去是龙游，春涨江平却肯流。春月一船浑似昼，竹枝高唱橹声柔。
自广济至濲水舟中即事·其十
作者：张萱
朝代：明

峭帆斜日挂危樯，叠鼓呼风亦太忙。却听舟人话潮信，欲乘新月汎钱唐。
自广济至濲水舟中即事·其四
作者：张萱
朝代：明

衢州城子枕江干，粉堞参差照水寒。绿鬓彤幨乘五马，逢人尽说是清官。
自护城驿驰张桥时大雨雪舆从多冻人过响马铺市酒脯慰劳之遂止宿焉因歌苹泽之诗获我心矣偶成二律明日乃行则春二月朔也
作者：张萱
朝代：明

首路嗟疲客，严装尚远征。天寒日易短，雪重雨犹倾。四牡栖孤店，三宵度一程。由来事行役，不必问阴晴。荒村名响马，远客叹亡羊。冻笔裁黄竹，凄风起白杨。投醑怜堕指，推食遍枯肠。久已惭车舞，休辞解橐装。
自护城驿驰张桥时大雨雪舆从多冻人过响马铺市酒脯慰劳之遂止宿焉因歌苹泽之诗获我心矣偶成二律明日乃行则春二月朔也·其一
作者：张萱
朝代：明

首路嗟疲客，严装尚远征。天寒日易短，雪重雨犹倾。四牡栖孤店，三宵度一程。由来事行役，不必问阴晴。
自护城驿驰张桥时大雨雪舆从多冻人过响马铺市酒脯慰劳之遂止宿焉因歌苹泽之诗获我心矣偶成二律明日乃行则春二月朔也·其二
作者：张萱
朝代：明

荒村名响马，远客叹亡羊。冻笔裁黄竹，凄风起白杨。投醑怜堕指，推食遍枯肠。久已惭车舞，休辞解橐装。
自濉阳至桃山道中四咏用霖寰李公大司马韵 其一 徐王墓
作者：张萱
朝代：明

谁从银海泻寒涛，万木飕飕积雪高。云护戟门森落日，渭阳情重圣明朝。
自濉阳至桃山道中四咏用霖寰李公大司马韵 其三 隋堤
作者：张萱
朝代：明

马前春色正无涯，柳覆长堤绕浅沙。何事寻芳游女伴，踏歌犹按后庭花。
自濉阳至桃山道中四咏用霖寰李公大司马韵 其二 闵子祠
作者：张萱
朝代：明

苍烟如织日初西，寂寞荒祠野草萋。可是芦衣长履雪，数椽閒傍冷云栖。
自濉阳至桃山道中四咏用霖寰李公大司马韵 其四 符离集
作者：张萱
朝代：明

萧萧残戍阵云平，对垒帷须棋一声。老鹳树头作人语，似言此是北秦城。
自濉阳至桃山道中四咏用霖寰李公大司马韵·徐王墓
作者：张萱
朝代：明

谁从银海泻寒涛，万木飕飕积雪高。云护戟门森落日，渭阳情重圣明朝。苍烟如织日初西，寂寞荒祠野草萋。可是芦衣长履雪，数椽閒傍冷云栖。马前春色正无涯，柳覆长堤绕浅沙。何事寻芳游女伴，踏歌犹按后庭花。萧萧残戍阵云平，对垒帷须棋一声。老鹳树头作人语，似言此是北秦城。
自玉峡驿直驰金川夜行萧滩道中午憩曲水馆时正月十四日也
作者：张萱
朝代：明

揽辔披星来玉峡，长驱接淅度金川。危旌数拂章山雨，警角寒嘶皂阁烟。不见华灯烧永夜，惟闻社鼓乞丰年。今宵为嘱明宵月，莫惜清光两地悬。
自葛阳驰广济驿轺中即事
作者：张萱
朝代：明

山城雾散促晨装，晓日新晴野草芳。最喜褰帏看不尽，麦苗青处菜花黄。去年共说是丰年，水碓矶头缆米船。一斗几文□子白，腰间能否纳官钱。春溪绕屋碧如油，短竹疏篱白日幽。少女竹间呼母彘，老农溪畔饮童牛。沙溪荒铺近炉峰，七载重来觅旧踪。可是馆人亦相忆，留题不遣壁尘封。门前新柳似人长，飐飐青帘驿路傍。竹屋垆头炤木客，泼醅春酒正堪尝。临溪白板两三家，暖日松篁覆浅沙。汲妇入林佯避客，桃花斜插鬓如鸦。柴门傍水是通津，夜理渔蓑昼卖薪。晚市醉归逢鼓吹，笑携稚子看官人。新成茅屋憩轮蹄，种得山桑叶未齐。搔背负暄樊圃侧，白头老子牧黄鸡。生计年来喜渐多，旋栽乌桕旋婆娑。担头新蜡浑如雪，卖与朱门照绮罗。落日危桥客过稀，梳翎水鸟立渔矶。何来笳鼓諠腾甚，惊起双双背客飞。
自葛阳驰广济驿轺中即事·其一
作者：张萱
朝代：明

山城雾散促晨装，晓日新晴野草芳。最喜褰帏看不尽，麦苗青处菜花黄。
自葛阳驰广济驿轺中即事·其七
作者：张萱
朝代：明

柴门傍水是通津，夜理渔蓑昼卖薪。晚市醉归逢鼓吹，笑携稚子看官人。
自葛阳驰广济驿轺中即事·其三
作者：张萱
朝代：明

春溪绕屋碧如油，短竹疏篱白日幽。少女竹间呼母彘，老农溪畔饮童牛。
自葛阳驰广济驿轺中即事·其九
作者：张萱
朝代：明

生计年来喜渐多，旋栽乌桕旋婆娑。担头新蜡浑如雪，卖与朱门照绮罗。
自葛阳驰广济驿轺中即事·其二
作者：张萱
朝代：明

去年共说是丰年，水碓矶头缆米船。一斗几文□子白，腰间能否纳官钱。
自葛阳驰广济驿轺中即事·其五
作者：张萱
朝代：明

门前新柳似人长，飐飐青帘驿路傍。竹屋垆头炤木客，泼醅春酒正堪尝。
自葛阳驰广济驿轺中即事·其八
作者：张萱
朝代：明

新成茅屋憩轮蹄，种得山桑叶未齐。搔背负暄樊圃侧，白头老子牧黄鸡。
自葛阳驰广济驿轺中即事·其六
作者：张萱
朝代：明

临溪白板两三家，暖日松篁覆浅沙。汲妇入林佯避客，桃花斜插鬓如鸦。
自葛阳驰广济驿轺中即事·其十
作者：张萱
朝代：明

落日危桥客过稀，梳翎水鸟立渔矶。何来笳鼓諠腾甚，惊起双双背客飞。
自葛阳驰广济驿轺中即事·其四
作者：张萱
朝代：明

沙溪荒铺近炉峰，七载重来觅旧踪。可是馆人亦相忆，留题不遣壁尘封。
至日珠江闻辽警
作者：张萱
朝代：明

不书云物不登台，万里涛声隔岸来。共说荔生曾结蚓，何因蚊响尚成雷。一年消息葭灰动，亚岁芳菲柳色催。为忆玉关吹月笛，不知曾放几枝梅。
舟中九日
作者：张萱
朝代：明

已说归途近，如何归梦频。稚儿常屈指，小妇转含颦。落帽发非旧，题糕句正新。西园萸菊在，曾否忆游人。
舟次海珠寺即事寄怀宝安同社诸君子
作者：张萱
朝代：明

乘桴已草观涛赋，问水非寻汎海装。江上梦魂空恋阙，人间鬼儡尽登场。停云欲作重游客，倚棹还思旧醉乡。已半春光且教驻，为迟花国老平章。
舟行怀友人李明宇集杜句
作者：张萱
朝代：明

水宿仍馀照，桥怜再渡时。星垂平野阔，天远暮江迟。不见李生久，兼摧宋玉悲。何时杯重把，排闷强裁诗。
花朝雨中李自得以诗见访用来韵却答时哲嗣伯开随侍
作者：张萱
朝代：明

西昌词客老徵君，白发青鞋一片云。点染溪山吴道子，调谐花月鲍参军。愁霖榕水观新涨，跨鹤罗浮卧翠氛。最羡翩翩双綵笔，在阴鸣和九天闻。
芳春节晓晴登百尺楼仿王叔明山水
作者：张萱
朝代：明

撩人春色百花妍，盘礴登楼拂素笺。试向楼前寻粉本，骊峰榕水艳阳天。戏驱老腕斗春妍，树色山光忽满笺。兴剧笔狂风日好，乍晴乍雨养花天。
芳春节晓晴登百尺楼仿王叔明山水·其一
作者：张萱
朝代：明

撩人春色百花妍，盘礴登楼拂素笺。试向楼前寻粉本，骊峰榕水艳阳天。
芳春节晓晴登百尺楼仿王叔明山水·其二
作者：张萱
朝代：明

戏驱老腕斗春妍，树色山光忽满笺。兴剧笔狂风日好，乍晴乍雨养花天。
芳树
作者：张萱
朝代：明

芳树欣欣，于何向荣。岂知树有蠹，人面如人心。彝齐不把磻溪钓，萧何不食商山芝。人生离合会有时，倾城倾国奚以为。
苏汝载乞食歌
作者：张萱
朝代：明

閒閒道人真可怜，非儒非佛复非玄。两只青鞋遍大地，一双白眼撑高天。半世生涯三寸管，欲把千秋常占断。相逢便说肝胆倾，何事逢人邈河汉。腹中样子不合时，如君安得不苦饥。吁嗟人间何食不为乞，富贫贵贱总是墦间儿。万钱不下君一箸，万钟不下君一粒。归来裹足闭重关，满目青云不可攀。持钵望门缘底事，才说閒閒便不閒。乞食曾闻陶靖节，五斗能令腰便折。昌黎一饱叹无时，枉却冷肠频触热。谢仁祖胜陶胡奴，有食可就非吾徒。三那之庵在何许，高谊云天五大夫。劝君乞昼莫乞夜，未必宰官皆长者。百年已结喜欢缘，眼下雄名何必借。墦间乞态日日新，自笑园公乞更频。欲向千秋乞一物，不知檀越是何人。
苦雨
作者：张萱
朝代：明

正月至二月，未有不阴时。天漏石难补，春寒龙转痴。莺花偏见妒，笠屐最相宜。曝背何时献，愁霖且赋诗。
茅参戎孺嘉都阃泸川
作者：张萱
朝代：明

青衫白面旧文雄，为策凌烟第一功。投笔岂同班定远，请缨不数汉终童。试看铜柱铭南峤，何日金书锡上公。从此秦彝不相犯，休将清酒换黄龙。食椹鸱鸮未革音，长城暂借备滇黔。三严自足收三捷，七纵何烦更七擒。肘下狮悬阗国玉，簪前蝉铸武威金。遥闻拊髀劳明主，谁为胪传梁父吟。
茅参戎孺嘉都阃泸川·其一
作者：张萱
朝代：明

青衫白面旧文雄，为策凌烟第一功。投笔岂同班定远，请缨不数汉终童。试看铜柱铭南峤，何日金书锡上公。从此秦彝不相犯，休将清酒换黄龙。
茅参戎孺嘉都阃泸川·其二
作者：张萱
朝代：明

食椹鸱鸮未革音，长城暂借备滇黔。三严自足收三捷，七纵何烦更七擒。肘下狮悬阗国玉，簪前蝉铸武威金。遥闻拊髀劳明主，谁为胪传梁父吟。
茜云歌再为钱唐马稚彬赠妓赋
作者：张萱
朝代：明

觥筹交错麝兰熏，请君听我歌茜云。霜风昨夜吹香氛，冉冉飞落珠江濆。芊绵草色日初曛，化为云兮碧氤氲。儿名茜云美无伦，我言云儿天之孙。儿言云是花之魂，兰心蕙质清且芬。意近体远浓淡匀，戏着临邛犊鼻裈。梭齿偶折逢谢鲲，懒向人间剌绣纹。徵歌逐舞日温黁，双莲微动湘波裙。留身顾影何逡巡，沽娇笑弄榴花尊。欲别不别时谆谆，憨声颤语谁忍闻。马明生即云中君，云兮同归老姥墩。白头太守王右军，有诗不赋鹑之奔。掘头船子两桨分，不如归去寻桃根。
荆璞岩大父暂还云阳便道入罗浮时余暴病不获赴别幸云阳文学江孟辰过访小园赋此寄怀
作者：张萱
朝代：明

老我烟霞癖，多君湖海豪。入门惟看竹，投辖且持螯。为忆神君去，空怜野梦劳。干旄何日返，重驻浚之郊。客自寻三径，余今失二天。望碑空堕泪，伏枕阻攀舷。谁谓阍难叩，遥期衮再旋。甘棠有遗咏，高勒聚霞巅。
荆璞岩大父暂还云阳便道入罗浮时余暴病不获赴别幸云阳文学江孟辰过访小园赋此寄怀·其一
作者：张萱
朝代：明

老我烟霞癖，多君湖海豪。入门惟看竹，投辖且持螯。为忆神君去，空怜野梦劳。干旄何日返，重驻浚之郊。
荆璞岩大父暂还云阳便道入罗浮时余暴病不获赴别幸云阳文学江孟辰过访小园赋此寄怀·其二
作者：张萱
朝代：明

客自寻三径，余今失二天。望碑空堕泪，伏枕阻攀舷。谁谓阍难叩，遥期衮再旋。甘棠有遗咏，高勒聚霞巅。
莫春柬林咨伯太史
作者：张萱
朝代：明

帝里春将莫，他乡客独颦。风尘双短剑，天地一畸人。不惜黄金尽，空馀白首新。应怜扫门者，早为报平津。恨别惊千里，论交忆一年。兵戈衰鬓外，樽酒落花前。远道思芳草，深山啼杜鹃。故人在霄汉，谁觅孝廉船。
莫春柬林咨伯太史·其一
作者：张萱
朝代：明

帝里春将莫，他乡客独颦。风尘双短剑，天地一畸人。不惜黄金尽，空馀白首新。应怜扫门者，早为报平津。
莫春柬林咨伯太史·其二
作者：张萱
朝代：明

恨别惊千里，论交忆一年。兵戈衰鬓外，樽酒落花前。远道思芳草，深山啼杜鹃。故人在霄汉，谁觅孝廉船。
萤苑怀古
作者：张萱
朝代：明

秋风满荒原，秋月亦皓皓。不见放萤人，惟见化萤草。
萧给谏损之社集对月
作者：张萱
朝代：明

綵笔翩翩出汉宫，深宵朗月御微风。寒生乌鹊千山外，影落关河一笛中。共把芳尊邀竹色，不须高烛照花丛。霜台晏岁君应念，何日乘鸾向碧空。
葛溪公署阻雪呈胡星海明府
作者：张萱
朝代：明

楚水行应尽，吴云望尚遥。车徒空燀燀，雨雪苦瀌瀌。痡仆卧残絮，严装拥敝貂。临岐得贤主，顿觉客愁销。凄风吹襆被，晓雪满箳篂。虚室已生白，他山犹自青。盘餐曾寘璧，刍秣更充庭。不负投林意，王程且暂停。
葛溪公署阻雪呈胡星海明府·其一
作者：张萱
朝代：明

楚水行应尽，吴云望尚遥。车徒空燀燀，雨雪苦瀌瀌。痡仆卧残絮，严装拥敝貂。临岐得贤主，顿觉客愁销。
葛溪公署阻雪呈胡星海明府·其二
作者：张萱
朝代：明

凄风吹襆被，晓雪满箳篂。虚室已生白，他山犹自青。盘餐曾寘璧，刍秣更充庭。不负投林意，王程且暂停。
葛阳道中
作者：张萱
朝代：明

葛阳古道何回旋，诸溪冷水声溅溅。少妇腰镰割园漆，老农烧石肥山田。前村后村响樵唱，三里五里连炊烟。春情似此客行乐，何必春心托杜鹃。
葛阳道中望灵山
作者：张萱
朝代：明

怅望灵山胜，徘徊葛水隈。舆人能指点，空翠转崔嵬。拔地琅玕碧，迎晴菡萏开。流云犹解意，马首送青来。
董玄宰以少宗伯纂脩皇祖实录赋而怀之
作者：张萱
朝代：明

当年紫气满关门，十日平原酒一尊。短簿祠前吟落叶，生公石上缬芳荪。五云缥缈龙初驾，百兽蹁跹凤独蹲。谁谓史狐操衮钺，书麟纪蜮托空言。
蔡弘父司成以学约山居吟进古本孝经疏见寄赋此怀之时滇之耻未洒胡安国之进春秋传不可不念也
作者：张萱
朝代：明

山深不复问书邮，梦向圜桥忆旧游。道自中天悬杲日，君今砥柱障狂流。金华殿上山林气，白首天南漆室忧。行在孝经曾纳牖，更须言志在春秋。
蜀冈怀古
作者：张萱
朝代：明

晨起登蜀冈，引领望峨眉。峨眉从西来，青冥郁崔嵬。蜿蜒带徐方，介此横江湄。江流日汨汨，浊浪相翻飞。谁云一苇航，天险良在兹。岂无投鞭志，坐叹长波驰。驱马舍之去，讽咏东山诗。我来秋已晏，层阴结长坻。天寒多悲风，白露栖裳衣。回视俯市廛，阿阁何逶迤。歌舞殊未央，妖丽侔琼蕤。长衢鹜华轩，云自煮海归。吁嗟一囊钱，顾盻生光辉。所以衣冠士，而亦兢刀锥。徂诈纷纵横，雅道日以夷。坐此江淮间，世为祸所滋。汉家两诸侯，伊戚以自贻。厚货诚腊毒，况尔愚且媸。徘徊蜀冈望，咄唶令心悲。且以一尊酒，慷慨送馀晖。
西园公清福图歌
作者：张萱
朝代：明

此中有人人不识，半生清福世难匹。出门不问阴与晴，两鬓蓬松常戴笠。路行不问平与陂，两脚踉踾惟着屐。彳亍岂畏行泥中，褰衣却似防荆棘。茫茫天地大如许，尔状胡为偏局蹐。共说前身是岁星，目光烱烱能射人。便便腹中何所有，有物不合时人情。相逢开口但长笑，如狂如醉如顽冥。年过半百未为老，自叹避人胡不蚤。徬徨四顾将何之，土木形骸殊潦倒。岂从湘水问三闾，岂向商山寻四皓。接舆荷蒉岂尔徒，易羖饭牛何足道。有母有子且有孙，饘粥有田居有村。独无朋友及兄弟，一形一影相盘桓。无名无字并无姓，不衣不履亦不冠。非儒非老复非佛，寤寐周孔怀玙璠。有时焚香读内景，有时合掌皈空门。好水好山时汗漫，渔人□泽耕让畔。入群鸟兽皆不惊，爱憎何事犹相半。人之君子人小人，呼马呼牛那可问。此图一出满堂哄，亦知状貌非凡庸。庙廊城市无此辈，烟霞丘壑时能容。按图试去问老圃，老圃不识问老农。溪边老渔拍掌问，戴笠着屐来何从。春梦婆子却惊答，可是学士苏坡翁。世人争欲问其状，暗中模索难为工。清福古今只有两，是耶非耶将无同。吁嗟乎，是耶非耶将无同，东坡老子西园公。
西园女儿弥月吟
作者：张萱
朝代：明

六十老翁堪笑骂，小妇日来犹弄瓦。七儿已长两未婚，一女及笄亦将嫁。名山久待向子禽，更添此女胡为者。今朝喜说月正弥，命名酾酒祝先祠。两叔五女汝第七，虺蛇之梦来何迟。计女他年谐懿卜，汝爷命当七十六。生计老拙田园荒，未必资装有馀蓄。里中婚嫁惟论财，好好丑丑皆钱赔。蓝田有玉河有鲤，孔方兄去谁为媒。园公过计尚有一，人间择婿亦难识。炎凉世态如奔澜，崔韦袁吕纷接迹。汝姊幸字惠州黎，诗书礼让超等夷。绅衿不失山林气，荆钗麻布能相宜。但愿汝嫁如汝姊，婿来亦称园公意。不必复作官人妻，但得时将鸡犬至。园公犹记古人风，嫁女止卖数株松。我母当年归汝祖，皇皇外祖同知公。绵葛数衣一竹簏，更有一诗长记录。园中葱韭架上书，此是装奁不为辱。我祝汝听慎勿忘，老人语言滋味长。村中鼓子村中打，却是人间婚嫁方。小妇跪前独长笑，阿爷何事先烦扰。渠有七兄复一姊，资送卖松岂为少。一兄但乞一衣裳，一姊应能赠一珰。人虽择妇我择婿，田间女儿田间郎。再拜阿爷好端坐，若女不作赔钱货。我知阿爷晚景多，明年且又添三个。园公挢舌更摇手，此等好事休重做。汝辈不识王右军，七男二女纷成群。弃官之年五十二，我年归来亦如是。人言今古两书精，功名男女皆相似。园公凉德不足称，晚景差已同古人。汝弟何须又出腹，汝妹不必重牵衿。明朝急去西园种松树，为赋西园女儿弥月吟。
观察洪公过访小园留酌赋谢
作者：张萱
朝代：明

西来紫气照天东，辟土开疆万世功。缓带喜延东阁客，挥毫独振大王风。彤幨拂柳莺迁木，绛韝穿花蝶护丛。咫尺辕门俨山斗，可容于迈数从公。墙东避世岂名高，抱瓮荷锄不惮劳。花径祇应来竹杖，浚郊何意驻干旄。朱华耀日追唐雅，綵笔凌云续楚骚。尊酒论文频促膝，馀霞散绮满蓬蒿。
观察洪公过访小园留酌赋谢·其一
作者：张萱
朝代：明

西来紫气照天东，辟土开疆万世功。缓带喜延东阁客，挥毫独振大王风。彤幨拂柳莺迁木，绛韝穿花蝶护丛。咫尺辕门俨山斗，可容于迈数从公。
观察洪公过访小园留酌赋谢·其二
作者：张萱
朝代：明

墙东避世岂名高，抱瓮荷锄不惮劳。花径祇应来竹杖，浚郊何意驻干旄。朱华耀日追唐雅，綵笔凌云续楚骚。尊酒论文频促膝，馀霞散绮满蓬蒿。
讯胡孟韬博士
作者：张萱
朝代：明

风尘回首总堪疑，始信长安尽奕棋。出世方知能用世，忧时终自不谐时。一官数抗阳城疏，九辨犹怀楚泽悲。从此清名须避却，闻君原亦畏人知。
试笔诗成呈诸君子园丁以玉兰岩桂二花来献复以二十八字分贻之
作者：张萱
朝代：明

欲将花事竞芳辰，采得双花伴五辛。擎向华堂当綵胜，兰孙桂子日振振。
诸亲朋小园宴集赋此奉谢
作者：张萱
朝代：明

茅斋客满酒频挥，竹下新晴驻晚晖。却笑杜陵仍远客，最怜白傅叹迟归。先秋未必摧蒲柳，晏岁犹能饱蕨薇。我已一枝堪自老，尊前休唱鹤南飞。
读两侑丈人说及见和鸿华庵诗却赠
作者：张萱
朝代：明

不烧铅汞不参禅，说到双修便乐天。七十耆龄今又八，肉身菩萨地行仙。君是诗禅我酒禅，莫论成佛与生天。四时诗酒四时共，却被人呼两个仙。
读两侑丈人说及见和鸿华庵诗却赠·其一
作者：张萱
朝代：明

不烧铅汞不参禅，说到双修便乐天。七十耆龄今又八，肉身菩萨地行仙。
读两侑丈人说及见和鸿华庵诗却赠·其二
作者：张萱
朝代：明

君是诗禅我酒禅，莫论成佛与生天。四时诗酒四时共，却被人呼两个仙。
读南钦录奉怀安石先生陆太翁非敢窃附于金兰妄欲自同于臭味第知闻声而应安得抚尘而游遥献二诗自怜一吷不辞秽陋以见归依结想终生披襟何日
作者：张萱
朝代：明

海岳呈珍玉笥开，琅函霞绮自天来。千金不卖长门赋，片语能兼邺下才。玉屑金声蜚丽藻，锦心绣口妙新裁。谁言身隐文焉用，自有雄名遍九垓。掉鞅词坛四十年，凌云赋就正翩翩。高悬赤帜黄初后，独探玄珠大历前。绮岁青钱曾入选，白头綵笔更飞骞。休明鼓吹君为政，何日承牺一执鞭。
读南钦录奉怀安石先生陆太翁非敢窃附于金兰妄欲自同于臭味第知闻声而应安得抚尘而游遥献二诗自怜一吷不辞秽陋以见归依结想终生披襟何日·其一
作者：张萱
朝代：明

海岳呈珍玉笥开，琅函霞绮自天来。千金不卖长门赋，片语能兼邺下才。玉屑金声蜚丽藻，锦心绣口妙新裁。谁言身隐文焉用，自有雄名遍九垓。
读南钦录奉怀安石先生陆太翁非敢窃附于金兰妄欲自同于臭味第知闻声而应安得抚尘而游遥献二诗自怜一吷不辞秽陋以见归依结想终生披襟何日·其二
作者：张萱
朝代：明

掉鞅词坛四十年，凌云赋就正翩翩。高悬赤帜黄初后，独探玄珠大历前。绮岁青钱曾入选，白头綵笔更飞骞。休明鼓吹君为政，何日承牺一执鞭。
读张元应诗草赋赠
作者：张萱
朝代：明

金兰世讲十年馀，何意天涯共启居。世自呼牛又呼马，君今歌凤不歌鱼。神交四海非他姓，大业千秋独起予。仙令画帘日多暇，庾楼啸咏复何如。
读旌柏堂录为陆贞姑七十寿赋贞姑今宪副廉石陆公之姑也姑年十六归同邑参知冯公皋谟之子曰春旸甫期春旸逝姑举遗腹子五岁亦夭姑投缳触棺誓殉地下左右力护视始免参知公伤其志欲为择嗣无可择者乃以幼女为姑之女是贞姑以小姑为女亦为子也盖义起矣参知公曰小姑长唯妇择婿婿之于是宪副公为贞姑之婿宪副公郎水部日辄疏贞姑之节以闻得报表闾称贞姑云岁甲戌姑年七十矣八月既望为设帨之辰宪副公适以入贺过里乃索拙句为寿不得辞敢以三章侑勺者
作者：张萱
朝代：明
体裁：七言律诗

白发贞媛寿古稀，高秋宝婺鉴空帷。称觞喜见堂前婿，御食何殊膝下儿。早寡陶婴黄鹄赋，靡他齐女柏舟诗。千秋三节姑为最，特拜恩旌著一时。
读旌柏堂录为陆贞姑七十寿赋贞姑今宪副廉石陆公之姑也姑年十六归同邑参知冯公皋谟之子曰春旸甫期春旸逝姑举遗腹子五岁亦夭姑投缳触棺誓殉地下左右力护视始免参知公伤其志欲为择嗣无可择者乃以幼女为姑之女是贞姑以小姑为女亦为子也盖义起矣参知公曰小姑长唯妇择婿婿之于是宪副公为贞姑之婿宪副公郎水部日辄疏贞姑之节以闻得报表闾称贞姑云岁甲戌姑年七十矣八月既望为设帨之辰宪副公适以入贺过里乃索拙句为寿不得辞敢以三章侑勺者
作者：张萱
朝代：明

白发贞媛寿古稀，高秋宝婺鉴空帷。称觞喜见堂前婿，御食何殊膝下儿。早寡陶婴黄鹄赋，靡他齐女柏舟诗。千秋三节姑为最，特拜恩旌著一时。终身从一报重泉，难老应知锡自天。表宅不须烦沛相，陈情今幸有阿玄。星轺嵩祝金华殿，昼锦尊开玉润筵。共羡未亡人匪石，不磷完节自长年。
读旌柏堂录为陆贞姑七十寿赋贞姑今宪副廉石陆公之姑也姑年十六归同邑参知冯公皋谟之子曰春旸甫期春旸逝姑举遗腹子五岁亦夭姑投缳触棺誓殉地下左右力护视始免参知公伤其志欲为择嗣无可择者乃以幼女为姑之女是贞姑以小姑为女亦为子也盖义起矣参知公曰小姑长唯妇择婿婿之于是宪副公为贞姑之婿宪副公郎水部日辄疏贞姑之节以闻得报表闾称贞姑云岁甲戌姑年七十矣八月既望为设帨之辰宪副公适以入贺过里乃索拙句为寿不得辞敢以三章侑勺者·其二
作者：张萱
朝代：明
体裁：七言律诗

终身从一报重泉，难老应知锡自天。表宅不须烦沛相，陈情今幸有阿玄。星轺嵩祝金华殿，昼锦尊开玉润筵。共羡未亡人匪石，不磷完节自长年。
读沈司马伯含被言十二章有感用来韵却赠孤愤离怀黯然对深或可观予同社不必万人传也
作者：张萱
朝代：明

闻君抵客戏，自是责躬诗。彼巳亦何有，我辰良在斯。升沉那足问，巧拙总堪嗤。松菊应无恙，归来且勿疑。君自能工瑟，人其共巧簧。归与休浩叹，旨否已深尝。厌浥嗟行露，阴疑念履霜。沟中虽未断，暂欲谢青黄。未及招山鬼，如何触水工。知君鹤已放，咄彼蚁相同。杖履双峰顶，楼台一水中。冥冥鸿已逝，不复落虚弓。世路原倾仄，吾侪岂辟便。盲风虽鼓浪，皓日自行天。鸡鹜从争食，夔蚿转共怜。昔人殊未达，摧抑叹回邅。曾笑嗟来食，宁甘蹴尔羹。自能完寸璧，何必易连城。远草依人碧，深花刺眼明。孤舟春色满，顿觉一身轻。曲糵粗能了，絺衣且薄污。盟寻洛社客，伴结高阳徒。大木岂堪斲，原田莫浪图。行藏君自卜，不必问玄夫。不信鹤阴和，今知鼠口甘。屠龙虽有技，扪虱竟空谈。□□□□恶，逢泉岂□□。□□罔极者，犹说士常耽。宦态不可少，君才独患多。障澜谁是柱，回日苦无戈。南国已如燬，北山今有罗。暂归临海峤，得句报羊何。借箸心常苦，筹边计独劳。一官徒肮脏，两鬓觉萧骚。有秽萤常集，无声犬亦嗥。宿根原彗业，归计向禅逃。物情皆是是，之子独非非。便足超贤劫，何知杜德机。众人今齮龁，我辈转归依。独惜名贤去，昂头问少微。未老烛之武，无兄直不疑。山川岂应舍，爵禄莫长辞。此志难具纪，外人那得知。艰危正吾道，贱子且陈词。屋比原生巷，缨彯贡氏冠。高文时共唱，古调几人弹。苦海风波易，穷交道路难。乾坤殊莽莽，从此不须宽。
读沈司马伯含被言十二章有感用来韵却赠孤愤离怀黯然对深或可观予同社不必万人传也·其一
作者：张萱
朝代：明

闻君抵客戏，自是责躬诗。彼巳亦何有，我辰良在斯。升沉那足问，巧拙总堪嗤。松菊应无恙，归来且勿疑。
读沈司马伯含被言十二章有感用来韵却赠孤愤离怀黯然对深或可观予同社不必万人传也·其七
作者：张萱
朝代：明

不信鹤阴和，今知鼠口甘。屠龙虽有技，扪虱竟空谈。□□□□恶，逢泉岂□□。□□罔极者，犹说士常耽。
读沈司马伯含被言十二章有感用来韵却赠孤愤离怀黯然对深或可观予同社不必万人传也·其三
作者：张萱
朝代：明

未及招山鬼，如何触水工。知君鹤已放，咄彼蚁相同。杖履双峰顶，楼台一水中。冥冥鸿已逝，不复落虚弓。
读沈司马伯含被言十二章有感用来韵却赠孤愤离怀黯然对深或可观予同社不必万人传也·其九
作者：张萱
朝代：明

借箸心常苦，筹边计独劳。一官徒肮脏，两鬓觉萧骚。有秽萤常集，无声犬亦嗥。宿根原彗业，归计向禅逃。
读沈司马伯含被言十二章有感用来韵却赠孤愤离怀黯然对深或可观予同社不必万人传也·其二
作者：张萱
朝代：明

君自能工瑟，人其共巧簧。归与休浩叹，旨否已深尝。厌浥嗟行露，阴疑念履霜。沟中虽未断，暂欲谢青黄。
读沈司马伯含被言十二章有感用来韵却赠孤愤离怀黯然对深或可观予同社不必万人传也·其五
作者：张萱
朝代：明

曾笑嗟来食，宁甘蹴尔羹。自能完寸璧，何必易连城。远草依人碧，深花刺眼明。孤舟春色满，顿觉一身轻。
读沈司马伯含被言十二章有感用来韵却赠孤愤离怀黯然对深或可观予同社不必万人传也·其八
作者：张萱
朝代：明

宦态不可少，君才独患多。障澜谁是柱，回日苦无戈。南国已如燬，北山今有罗。暂归临海峤，得句报羊何。
读沈司马伯含被言十二章有感用来韵却赠孤愤离怀黯然对深或可观予同社不必万人传也·其六
作者：张萱
朝代：明

曲糵粗能了，絺衣且薄污。盟寻洛社客，伴结高阳徒。大木岂堪斲，原田莫浪图。行藏君自卜，不必问玄夫。
读沈司马伯含被言十二章有感用来韵却赠孤愤离怀黯然对深或可观予同社不必万人传也·其十
作者：张萱
朝代：明

物情皆是是，之子独非非。便足超贤劫，何知杜德机。众人今齮龁，我辈转归依。独惜名贤去，昂头问少微。
读沈司马伯含被言十二章有感用来韵却赠孤愤离怀黯然对深或可观予同社不必万人传也·其十一
作者：张萱
朝代：明

未老烛之武，无兄直不疑。山川岂应舍，爵禄莫长辞。此志难具纪，外人那得知。艰危正吾道，贱子且陈词。
读沈司马伯含被言十二章有感用来韵却赠孤愤离怀黯然对深或可观予同社不必万人传也·其十二
作者：张萱
朝代：明

屋比原生巷，缨彯贡氏冠。高文时共唱，古调几人弹。苦海风波易，穷交道路难。乾坤殊莽莽，从此不须宽。
读沈司马伯含被言十二章有感用来韵却赠孤愤离怀黯然对深或可观予同社不必万人传也·其四
作者：张萱
朝代：明

世路原倾仄，吾侪岂辟便。盲风虽鼓浪，皓日自行天。鸡鹜从争食，夔蚿转共怜。昔人殊未达，摧抑叹回邅。
读王伯度孝廉方内外言赋此以赠其归
作者：张萱
朝代：明

握手无多日，论交忆十年。风尘俱老大，道路转迍邅。城晚霜嘶角，江秋浪稳船。即归归亦得，书已国门悬。
谒谢王虞石直指四章
作者：张萱
朝代：明

长驱直指尉佗乡，赤帻朱衣赐执囊。父老喜瞻今绣斧，讴歌犹载旧甘棠。蛮烟翠拥青骢影，炎海寒生白简霜。熟路埋轮日多暇，凌云綵笔正飞扬。暂辍班心出汉宫，遥天独鹘五云中。三驺已控笼街肃，八印今提按辔雄。藜藿满山瞻伏豹，烟霞落纸羡游鸿。为霖共喜公田毕，涓滴犹私及老农。万里巡方叱驭时，南床专坐亦称痴。论文每发诸生箧，把笔常裁幼妇词。云覆香条森老柏，霜催脆味入佳梨。文章司命台中彦，可是当年王仲仪。东来烽火近何如，藿食先忧廿载馀。见说拊髀频授钺，凭公造膝更牵裾。救焚谁是焦头客，竭泽应怜赭尾鱼。愿得还朝复南顾，福星长耀斗牛墟。
谒谢王虞石直指四章·其一
作者：张萱
朝代：明

长驱直指尉佗乡，赤帻朱衣赐执囊。父老喜瞻今绣斧，讴歌犹载旧甘棠。蛮烟翠拥青骢影，炎海寒生白简霜。熟路埋轮日多暇，凌云綵笔正飞扬。
谒谢王虞石直指四章·其三
作者：张萱
朝代：明

万里巡方叱驭时，南床专坐亦称痴。论文每发诸生箧，把笔常裁幼妇词。云覆香条森老柏，霜催脆味入佳梨。文章司命台中彦，可是当年王仲仪。
谒谢王虞石直指四章·其二
作者：张萱
朝代：明

暂辍班心出汉宫，遥天独鹘五云中。三驺已控笼街肃，八印今提按辔雄。藜藿满山瞻伏豹，烟霞落纸羡游鸿。为霖共喜公田毕，涓滴犹私及老农。
谒谢王虞石直指四章·其四
作者：张萱
朝代：明

东来烽火近何如，藿食先忧廿载馀。见说拊髀频授钺，凭公造膝更牵裾。救焚谁是焦头客，竭泽应怜赭尾鱼。愿得还朝复南顾，福星长耀斗牛墟。
谒贺郡大父清白龙公
作者：张萱
朝代：明

旟隼晴翻万井烟，騑騑五马拥连钱。同曹倚玉曾三载，把臂通家忆廿年。老眼幸披千里雾，白头犹戴两重天。应知黍谷春常满，四百峰头得稳眠。中原旗鼓忆相当，并辔联翩入建章。自笑耦耕今桀溺，曾同题柱旧田郎。千金不买长门赋，六月谁飞易水霜。见说怜才更怜旧，不妨颠倒着衣裳。占断青山卧白云，扶藜今喜见神君。长裾已曳非歌铗，翠帱曾闻不进蚊。熊轼褰帷双画毂，虎囊盘缓五花纹。愿言九曲洪河？，绛老应先乞一分。千秋大业擅文坛，分郡重看试错盘。鳄水波光应浩荡，苍梧云气正瀰漫。四郊休虑狼为牧，十邑从今虎不冠。为问使君何所似，冰壶径尺月中看。
谒贺郡大父清白龙公·其一
作者：张萱
朝代：明

旟隼晴翻万井烟，騑騑五马拥连钱。同曹倚玉曾三载，把臂通家忆廿年。老眼幸披千里雾，白头犹戴两重天。应知黍谷春常满，四百峰头得稳眠。
谒贺郡大父清白龙公·其三
作者：张萱
朝代：明

占断青山卧白云，扶藜今喜见神君。长裾已曳非歌铗，翠帱曾闻不进蚊。熊轼褰帷双画毂，虎囊盘缓五花纹。愿言九曲洪河？，绛老应先乞一分。
谒贺郡大父清白龙公·其三
作者：张萱
朝代：明
体裁：七言律诗

占断青山卧白云，扶藜今喜见神君。长裾已曳非歌铗，翠帱曾闻不进蚊。熊轼褰帷双画毂，虎囊盘缓五花纹。愿言九曲洪河�，绛老应先乞一分。
谒贺郡大父清白龙公·其二
作者：张萱
朝代：明

中原旗鼓忆相当，并辔联翩入建章。自笑耦耕今桀溺，曾同题柱旧田郎。千金不买长门赋，六月谁飞易水霜。见说怜才更怜旧，不妨颠倒着衣裳。
谒贺郡大父清白龙公·其四
作者：张萱
朝代：明

千秋大业擅文坛，分郡重看试错盘。鳄水波光应浩荡，苍梧云气正瀰漫。四郊休虑狼为牧，十邑从今虎不冠。为问使君何所似，冰壶径尺月中看。
谢义士皋羽祠留题
作者：张萱
朝代：明

高台白日哭忠魂，一剑长怀未报恩。请把严滩添旧泪，好随明月到崖门。青山独洒秦庭泪，绿水应怜博浪狙。为问桐江春到日，鹃声亦是五坡无。
谢义士皋羽祠留题·其一
作者：张萱
朝代：明

高台白日哭忠魂，一剑长怀未报恩。请把严滩添旧泪，好随明月到崖门。
谢义士皋羽祠留题·其二
作者：张萱
朝代：明

青山独洒秦庭泪，绿水应怜博浪狙。为问桐江春到日，鹃声亦是五坡无。
谢岭西王积斋观察
作者：张萱
朝代：明

风流江左羡芳誉，荐士黄金满石渠。奏赋不逢杨得意，凌云谁识汉相如。几年道路空存舌，此日风尘且曳裾。但使向人肝胆尽，不妨归去食无鱼。
谢郡守璞岩荆公
作者：张萱
朝代：明

心期缟带十年前，御李依刘更受廛。坐石已能逃啧室，束金犹喜免蒲鞭。山林匿影无三窟，犬马衔恩在九原。从此覆盆长获照，白头惊戴两重天。
谭永明翟从先过访榕溪席上限韵时永明出塞从先疏李中丞冤罢归
作者：张萱
朝代：明

江上逢君说壮游，片帆斜日到林丘。终童自愧缨难请，定远于今笔易投。树底晚晴三伏雨，尊前凉送一溪秋。临岐倚棹凭双剑，珍重寒光护客裘。抗疏长安且倦游，风云回首尽曹丘。谁明薏苡千年恨，莫挽机杼此日投。正忆梁园同赋雪，何来楚泽独悲秋。相逢剩有穷愁泪，莫向西风上客裘。
谭永明翟从先过访榕溪席上限韵时永明出塞从先疏李中丞冤罢归·其一
作者：张萱
朝代：明

江上逢君说壮游，片帆斜日到林丘。终童自愧缨难请，定远于今笔易投。树底晚晴三伏雨，尊前凉送一溪秋。临岐倚棹凭双剑，珍重寒光护客裘。
谭永明翟从先过访榕溪席上限韵时永明出塞从先疏李中丞冤罢归·其二
作者：张萱
朝代：明

抗疏长安且倦游，风云回首尽曹丘。谁明薏苡千年恨，莫挽机杼此日投。正忆梁园同赋雪，何来楚泽独悲秋。相逢剩有穷愁泪，莫向西风上客裘。
谭董二广文游罗浮赋此讯之
作者：张萱
朝代：明

四百峰头春正明，鸾骖鹤驾喜相迎。铁桥携手频呼酒，帘洞听泉更濯缨。问药不求丹在灶，裹粮时煮石为羹。游囊携得惊人句，綵笔凌云独纵横。
豫章李太虚太史南还读余玉山驿舍留题既赋二绝谬相奖借复以大椿堂佳集治书见贻奖借益隆余于太史未同真独知之契也赋此驰谢
作者：张萱
朝代：明

瑶缄迢递自南州，为问罗浮桂树幽。求友和年悬两地，代兴一矢共千秋。弥天霞绮今遥散，照乘明珠忽暗投。安得登龙常御李，白头鼓箧抚尘游。
贺丁哲初吏部得雄
作者：张萱
朝代：明

王香入梦掌珠呈，高烛薇垣彻夜明。冰鉴独悬君自信，当筵不必试啼声。红云一孕照东曹，锦绂庭麟沸凤璈。抱得宁馨森片玉，阿爷原是玉山高。毰毸赤凤下青霄，桂馥兰芳紫气饶。月下将雏新奏曲，不须长教广陵箫。
贺丁哲初吏部得雄·其一
作者：张萱
朝代：明

王香入梦掌珠呈，高烛薇垣彻夜明。冰鉴独悬君自信，当筵不必试啼声。
贺丁哲初吏部得雄·其三
作者：张萱
朝代：明

毰毸赤凤下青霄，桂馥兰芳紫气饶。月下将雏新奏曲，不须长教广陵箫。
贺丁哲初吏部得雄·其二
作者：张萱
朝代：明

红云一孕照东曹，锦绂庭麟沸凤璈。抱得宁馨森片玉，阿爷原是玉山高。
贺李观察伯东参豫章中书行省事四章
作者：张萱
朝代：明

鸣饶叠鼓郁江头，紫气遥惊傍斗牛。五岭云霞留藻缋，千秋琬琰属雕锼。登坛曾建中丞节，参省仍分帝子州。共喜西京词赋客，已从方岳领诸侯。苍梧云气正飞扬，宛宛双旌指豫章。悬肘玉辞麟篆旧，装腰金赐荔枝黄。曾闻尺檄收炎海，更拥名藩控大江。从此斗间增气色，君家原是古下将。才名八斗汉廷闻，牛耳于今已属君。题榜敢烦王大令，登楼不数顾将军。装无端水半拳石，袖有罗浮一片云。为问诸生频授简，可能领略五千文。与君同调复同时，何事登龙较独迟。竭泽喜逢河润广，攀辕空望德星驰。南州未下陈蕃榻，东国先歌召伯诗。自惜郑公迁镇后，浣花花事与谁期。
贺李观察伯东参豫章中书行省事四章·其一
作者：张萱
朝代：明

鸣饶叠鼓郁江头，紫气遥惊傍斗牛。五岭云霞留藻缋，千秋琬琰属雕锼。登坛曾建中丞节，参省仍分帝子州。共喜西京词赋客，已从方岳领诸侯。
贺李观察伯东参豫章中书行省事四章·其三
作者：张萱
朝代：明

才名八斗汉廷闻，牛耳于今已属君。题榜敢烦王大令，登楼不数顾将军。装无端水半拳石，袖有罗浮一片云。为问诸生频授简，可能领略五千文。
贺李观察伯东参豫章中书行省事四章·其二
作者：张萱
朝代：明

苍梧云气正飞扬，宛宛双旌指豫章。悬肘玉辞麟篆旧，装腰金赐荔枝黄。曾闻尺檄收炎海，更拥名藩控大江。从此斗间增气色，君家原是古下将。
贺李观察伯东参豫章中书行省事四章·其四
作者：张萱
朝代：明

与君同调复同时，何事登龙较独迟。竭泽喜逢河润广，攀辕空望德星驰。南州未下陈蕃榻，东国先歌召伯诗。自惜郑公迁镇后，浣花花事与谁期。
贺海丰令周公课最
作者：张萱
朝代：明

圣世求民牧，神君逭主忧。循良冠五岭，劳勚阅三秋。鹊喜巢圜土，乌慈哺戍楼。天南悬福曜，岭外借言游。泽国日多故，岩城岁复侵。龙蛇常走陆，夔罔复依林。制挺风雷厉，原田雨露深。中牟驯野雉，单父坐鸣琴。剡章书上考，纶宠锡名贤。自任催科拙，惟知抚字先。庭前无薤拔，梁上有鱼悬。欲劝张纲驾，难投刘宠钱。旟建鱼呈梦，珠还海偃波。门墙环棫朴，弦诵乐菁莪。载咏憩棠句，时赓击壤歌。隙光借邻壁，馀润窃洪河。
贺海丰令周公课最·其一
作者：张萱
朝代：明

圣世求民牧，神君逭主忧。循良冠五岭，劳勚阅三秋。鹊喜巢圜土，乌慈哺戍楼。天南悬福曜，岭外借言游。
贺海丰令周公课最·其三
作者：张萱
朝代：明

剡章书上考，纶宠锡名贤。自任催科拙，惟知抚字先。庭前无薤拔，梁上有鱼悬。欲劝张纲驾，难投刘宠钱。
贺海丰令周公课最·其二
作者：张萱
朝代：明

泽国日多故，岩城岁复侵。龙蛇常走陆，夔罔复依林。制挺风雷厉，原田雨露深。中牟驯野雉，单父坐鸣琴。
贺海丰令周公课最·其四
作者：张萱
朝代：明

旟建鱼呈梦，珠还海偃波。门墙环棫朴，弦诵乐菁莪。载咏憩棠句，时赓击壤歌。隙光借邻壁，馀润窃洪河。
贺金邑侯寿诞
作者：张萱
朝代：明
体裁：七言律诗

福星来自古延津，四百峰头紫气凝。刑措堂无穿屋雀，化成市鲜吓雏鹰。一时治行高千古，四境民谣冠十城。更效华封共三祝，日升川至似冈陵。
贺金邑侯寿诞
作者：张萱
朝代：明

福星来自古延津，四百峰头紫气凝。刑措堂无穿屋雀，化成市鲜嚇雏鹰。一时治行高千古，四境民谣冠十城。更效华封共三祝，日升川至似冈陵。
赠书记叶伯俊归闽
作者：张萱
朝代：明

相逢曾解吕虔刀，不用临岐恋绨袍。赠尔罗浮云一片，幔亭归去伴吹璈。秋风秋月送将归，洒酒临江泪一挥。为语明年春社后，重来莫忘旧乌衣。
赠书记叶伯俊归闽·其一
作者：张萱
朝代：明

相逢曾解吕虔刀，不用临岐恋绨袍。赠尔罗浮云一片，幔亭归去伴吹璈。
赠书记叶伯俊归闽·其二
作者：张萱
朝代：明

秋风秋月送将归，洒酒临江泪一挥。为语明年春社后，重来莫忘旧乌衣。
赠何参戎书记方伯谏兼订榕溪之约伯谏昔者余友佥宪子及之从侄也
作者：张萱
朝代：明

世讲逢岐路，神交自昔年。粗豪湖海气，绮丽帝京篇。莫问陆生橐，曾饶宋玉田。名从里侠借，书向国门悬。卖赋千金薄，挥毫五色鲜。前筹皆凿凿，长揖更翩翩。为载观涛客，因乘下濑船。将军宽礼数，我辈且周旋。共有鹿麋性，能无鱼鸟缘。何时五石瓠，同卧一溪烟。
赠余士翘转谕宝安
作者：张萱
朝代：明

罗浮紫气正峥嵘，有客凌云赋两京。肝胆自怜归我辈，文章原不属科名。绛帷已报三鳣兆，襆被犹烦一日程。但得侯芭频载酒，玄潮休解汉公卿。
赠冯慕冈华省衷何玉岘南还
作者：张萱
朝代：明

往事诚颠覆，今王自圣明。孤臣濒万死，中诏赐馀生。司马能逃腐，弘羊正待烹。已闻干象纬，不用借公卿。扑遫辕驹辈，狰狞柙虎群。乞灵唯九庙，蹈尾有三君。补牍如填海，排阍空叫云。殊恩原不测，宁遣外庭闻。北阙开汤网，南冠释楚累。幸能全顶踵，勿复惜捐糜。洒血知何地，然灰尚有期。艰危吾道在，努力赐环时。尚书闻已授，孤愤未须申。始识雷霆怒，终为天地仁。黄沙虚请室，白日照累臣。为寄豺狼语，埋轮尚有人。
赠冯慕冈华省衷何玉岘南还·其一
作者：张萱
朝代：明

往事诚颠覆，今王自圣明。孤臣濒万死，中诏赐馀生。司马能逃腐，弘羊正待烹。已闻干象纬，不用借公卿。
赠冯慕冈华省衷何玉岘南还·其三
作者：张萱
朝代：明

北阙开汤网，南冠释楚累。幸能全顶踵，勿复惜捐糜。洒血知何地，然灰尚有期。艰危吾道在，努力赐环时。
赠冯慕冈华省衷何玉岘南还·其二
作者：张萱
朝代：明

扑遫辕驹辈，狰狞柙虎群。乞灵唯九庙，蹈尾有三君。补牍如填海，排阍空叫云。殊恩原不测，宁遣外庭闻。
赠冯慕冈华省衷何玉岘南还·其四
作者：张萱
朝代：明

尚书闻已授，孤愤未须申。始识雷霆怒，终为天地仁。黄沙虚请室，白日照累臣。为寄豺狼语，埋轮尚有人。
赠刘浴之进士令盐城
作者：张萱
朝代：明

白日鸣琴吏，清时制锦才。囊无金错剩，盘有水精堆。近海云霞满，排衙鹤鹳来。绨袍尊酒别，秋色不堪裁。
赠别谢垂之馆宾解帷还宝安
作者：张萱
朝代：明

清音阁下江如练，五色飞来云冉冉。谁悬绛帐领春风，高霞万片供驱染。毫挥纸满人皆惊，前身可是谢宣城。龙气渐看辉北斗，鹏抟犹未徙南溟。骊峰主人陶靖节，犬子豚孙总痴绝。年来不觅栗与梨，相携共立程门雪。籯中有经传素王，焚膏继晷声琅琅。安得随君举六翮，翩翩天路相翱翔。蒲帆不系榕溪树，笑拥皋比何处去。愿君莫忘百尺□，时时寄我惊人句。
赠别谢大行友可社丈擢南北部
作者：张萱
朝代：明

十载輶轩万里程，闻君久已厌承明。两都可是无人赋，暂借新词写旧京。钟山晴傍白云司，玄武湖边吏散时。柳色送凉荷扑鼻，官閒身健好裁诗。一官何必较炎凉，大业千秋独擅场。庐岳欲倾彭蠡涸，岿然君自鲁灵光。此去休言是薄游，六朝佳丽且彝犹。垂鞭日过昭明宅，拉伴频登孙楚楼。三山晴色落棋枰，怪底南风日日勍。别野若闻淝水捷，好将一着赌宜城。秣陵关口草凄凄，古巷乌衣路不迷。君去定知携小陆，数椽秋色屋东西。且将白眼撑高旻，莫向风尘叹积薪。薄宦亦须谙宦态，右文原自妒文人。江空日落凤台寒，片片浮云好独看。为语当年李供奉，登台不必望长安。
赠别谢大行友可社丈擢南北部·其一
作者：张萱
朝代：明

十载輶轩万里程，闻君久已厌承明。两都可是无人赋，暂借新词写旧京。
赠别谢大行友可社丈擢南北部·其七
作者：张萱
朝代：明

且将白眼撑高旻，莫向风尘叹积薪。薄宦亦须谙宦态，右文原自妒文人。
赠别谢大行友可社丈擢南北部·其三
作者：张萱
朝代：明

一官何必较炎凉，大业千秋独擅场。庐岳欲倾彭蠡涸，岿然君自鲁灵光。
赠别谢大行友可社丈擢南北部·其二
作者：张萱
朝代：明

钟山晴傍白云司，玄武湖边吏散时。柳色送凉荷扑鼻，官閒身健好裁诗。
赠别谢大行友可社丈擢南北部·其五
作者：张萱
朝代：明

三山晴色落棋枰，怪底南风日日勍。别野若闻淝水捷，好将一着赌宜城。
赠别谢大行友可社丈擢南北部·其八
作者：张萱
朝代：明

江空日落凤台寒，片片浮云好独看。为语当年李供奉，登台不必望长安。
赠别谢大行友可社丈擢南北部·其六
作者：张萱
朝代：明

秣陵关口草凄凄，古巷乌衣路不迷。君去定知携小陆，数椽秋色屋东西。
赠别谢大行友可社丈擢南北部·其四
作者：张萱
朝代：明

此去休言是薄游，六朝佳丽且彝犹。垂鞭日过昭明宅，拉伴频登孙楚楼。
赠友
作者：张萱
朝代：明

翼轸之东金天开，石楼紫洞分蓬莱。溟渤吹成五云气，素女削出莲花台。莲花台阁中天起，五岳三山宛相似。绝顶翻回日月车，飞泉上接星河水。飞泉绝顶相徊沿，铁桥直与东瀛连。侧岸倒映昆崙雪，浮云西入苍梧烟。我临夜日望沧海，紫气犹疑仙人在。三十二峰冠簪明，荡清岚霭遥相待。金豆著花几回拂，玉检遗章不能读。游龙矫首玉潭空，归鹤重来海桑绿。我入罗浮久岁华，君游豫章早回车。飞云峰上振衣处，共揖丹丘弄彩霞。
赠哲求馆甥
作者：张萱
朝代：明

懿卜锵锵叶晋秦，痴翁快婿却相亲。封郎已觉超杨相，姚合何缘遇李频。君岂枲麻轻菅蒯，我因桃李结丝缗。罗浮亦是青城佐，敢疑飞云作丈人。
赠张仪吉还钱塘
作者：张萱
朝代：明

嗟君苦行役，繄我苦端居。端居何所苦，身若拘橛株。行役何所苦，茫茫将焉如。忆昔五年前，君曾学珈瑜。瘦藤拄破衲，怀有摩尼珠。咏我笠屐图，念我箪瓢癯。前无潜与洪，气味蔬笋殊。一别雨绝天，阔焉閒居诸。戊午夏四月，何来意勤渠。袖中出新诗，字字璠与玙。入云裂金石，倾耳谐笙竽。祝我百千岁，不为食无鱼。再拜忽大笑，自怜非故余。摩顶已胜簪，树颏如栖苴。往事勿复道，返服寻故墟。君诚贾浪仙，我岂昌黎与。何所见而逃，残此千金躯。何所见而归，还此数茎须。逢场皆作戏，儒佛何拘拘。我岁已初度，冉冉过隙驹。婚嫁尚未毕，徘徊岐路衢。本来有发僧，未乞剃头书。我今欲作佛，君胡遽归儒。感君远来意，聊复驻须臾。老我柳生肘，更为儿女驱。相对阻啸歌，不能朝夕俱。君去从何方，君意将何需。出门即羊肠，谁能曳长裾。寒暄各异态，胶漆亦可渝。我虽能说项，宁无鬼揶揄。有书不见答，上天谁吹嘘。所以苏子瞻，掷笔长欷歔。明珠必按剑，不如弃路隅。何以塞君望，中夜步庭除。举头见河汉，历历种白榆。安得榆为钱，持赠满君车。解脱行役苦，高枕故园庐。分袂更申章，效我一得愚。努力事千秋，无负此头颅。
赠徐九瀛观察
作者：张萱
朝代：明

粤比阳春满，天南福曜明。翰屏万里壮，岭海一时清。课绩高铜柱，酬勋赐赤旌。遥闻畏垒祝，先遍伏波城。
赠方凫阳民部出守广州二十二韵
作者：张萱
朝代：明

圣主崇才彦，明时甸要荒。梦刀辞北阙，建隼领东方。楚璞连城重，荆金跃冶良。壮猷元老裔，妙选度支郎。露冕垂朱绂，褰帏耀赤璋。牙旗开五岭，铁轴渡三湘。出海云霞近，连天驿路长。货通狮子国，琛贡象王乡。俗朴文能化，民淳赋易偿。辟寒犀角重，解酒荔枝香。白氎家家织，红蕉处处筐。莎城巢翡翠，篆案荫桄榔。风静鶢居去，官廉蚌蛤光。岛彝同蹈舞，蛮洞送图章。不用相如檄，曾闻陆贾装。但防山易啸，莫使海频航。主父犹涎鼎，文翁坐讲堂。归依惭缟带，颠倒着衣裳。易水虹长白，燕台日正黄。受廛思帝坏，讲德播词场。掇拾呈繁响，雕锼浣涩肠。不能供扉屦，聊以代壶浆。
赠曹子野
作者：张萱
朝代：明

古人之生皆纪日，即以其日命其名。商人之兴帝天乙，口丁曰甲丙与壬。我生之辰日安在，谈命主日古足徵。史于方册称日者，日官底日以居卿。后世流传作命术，虚中李氏徐子平。维楚有才曹子野，独于刻数得其精。时有十二刻凡几，一刻一分浊与清。贫贱富贵寿与夭，百不失一闻者惊。嗟余□沉混尘垢，凭君沙涤淘清泠。手按甲子六十珠，树花同发殊枯荣。吾□不复为世用，瓮齑未遗心屏营。乐日常少苦常□，力问命答难舌争。刘卢同生年月日，两家羊酒□客并。当时子野幸在门，若为分剖谈官星。西门□宫君试看，丈夫赌命如投琼。脩身以俟求在我，一委于天穫弗耕。
赠月儿
作者：张萱
朝代：明

五柳园中花正飞，东方犹自惜芳菲。笑将一束缠头锦，却为它人作嫁衣。歌馆初逢即目成，陟将心事许卿卿。自怜老去无金屋，笑杀伶玄浪得名。榕溪渡口木兰船，欲去还留更可怜。惜别正须郎一顾，试将误曲唱尊前。刺史空闻说断肠，胸前雪妒鬓边霜。心情忍作秋云薄，一任飞花自主张。新腔休谱白头吟，一曲离筵恨转深。为报使君原有妇，相逢不是惜黄金。红线如何别薛郎，座中谁是冷朝阳。魂销百尺楼头句，博得閒情闹一场。五两风轻日欲西，傍蓬拢鬓背人啼。共怜此别如飞絮，一着狂风便着泥。使君原亦有情痴，何事临岐咏柳枝。总为五湖秋色好，扁舟久已载西施。一片柔情百首诗，关情多在恼人时。赠离惟有罗虬笔，不比红儿比月儿。悔将歌舞逐狂夫，来路曾同去路无。若上山头频眺望，春来休更采蘼芜。
赠月儿·其一
作者：张萱
朝代：明

五柳园中花正飞，东方犹自惜芳菲。笑将一束缠头锦，却为它人作嫁衣。
赠月儿·其七
作者：张萱
朝代：明

五两风轻日欲西，傍蓬拢鬓背人啼。共怜此别如飞絮，一着狂风便着泥。
赠月儿·其三
作者：张萱
朝代：明

榕溪渡口木兰船，欲去还留更可怜。惜别正须郎一顾，试将误曲唱尊前。
赠月儿·其九
作者：张萱
朝代：明

一片柔情百首诗，关情多在恼人时。赠离惟有罗虬笔，不比红儿比月儿。
赠月儿·其二
作者：张萱
朝代：明

歌馆初逢即目成，陟将心事许卿卿。自怜老去无金屋，笑杀伶玄浪得名。
赠月儿·其五
作者：张萱
朝代：明

新腔休谱白头吟，一曲离筵恨转深。为报使君原有妇，相逢不是惜黄金。
赠月儿·其八
作者：张萱
朝代：明

使君原亦有情痴，何事临岐咏柳枝。总为五湖秋色好，扁舟久已载西施。
赠月儿·其六
作者：张萱
朝代：明

红线如何别薛郎，座中谁是冷朝阳。魂销百尺楼头句，博得閒情闹一场。
赠月儿·其十
作者：张萱
朝代：明

悔将歌舞逐狂夫，来路曾同去路无。若上山头频眺望，春来休更采蘼芜。
赠月儿·其四
作者：张萱
朝代：明

刺史空闻说断肠，胸前雪妒鬓边霜。心情忍作秋云薄，一任飞花自主张。
赠林用吁还闽应举
作者：张萱
朝代：明

柳颦桃靥未全舒，淡荡春光满翠裾。我是玄黄东野马，君为忉利北溟鱼。一年客况空弹铗，千里归心为倚闾。莫向科名问温饱，国门需汝独悬书。
赠欧嘉可文学先内兄车剌史宜仲快婿也业擅千秋家徒四壁长裾不曳短檠时亲结缡之日宜仲倩余以桂林一枝题其贰室喜可知也今岁之秋复可令郗生地下笑人乎诗以勖之无忽
作者：张萱
朝代：明

忆别三年阔，相过数日勤。凌云饶綵笔，闭户好玄文。且徙南溟翮，宜空北冀群。千秋吾自信，半席汝须分。
赠海丰陈弼野明府
作者：张萱
朝代：明

银艾铜章蕊榜仙，专城东在蜃楼边。十年高第三为尹，一代名流万选钱。燕婢哺雏龙户垒，蟹奴输稻马人船。遥知仲举长悬榻，为报滕文已受廛。
赠王知白山人
作者：张萱
朝代：明

杖藜何事踏苍烟，为趁春风到水边。若遇芳菲须放步，莫教虚度艳阳天。有意啼春花底鸟，无心出树岭头云。挂瓢植杖空山里，独对心香不用焚。
赠王知白山人·其一
作者：张萱
朝代：明

杖藜何事踏苍烟，为趁春风到水边。若遇芳菲须放步，莫教虚度艳阳天。
赠王知白山人·其二
作者：张萱
朝代：明

有意啼春花底鸟，无心出树岭头云。挂瓢植杖空山里，独对心香不用焚。
赠琴妓
作者：张萱
朝代：明

曾按哀蝉曲，閒调冰茧丝。目成投果处，心挑送鸿时。自笑临邛倦，空怜缑岭期。夜深香一缕，共谱白头诗。
赠琴妓
作者：张萱
朝代：明

珍重明珰佩，慇勤冰茧丝。目成投果处，心挑送鸿时。客自临邛倦，人犹缑岭期。夜深香一缕，曾谱白头词。
赠窦淮南参知
作者：张萱
朝代：明

淮南桂树梦中思，鸡黍寻盟八载期。垂橐已闻鳣粥薄，倚庐长抱蓼莪悲。一门桃李收荆楚，七郡桑麻遍武彝。可奈相逢即相别，王孙芳草正离离。
赠窦长卿归淮南
作者：张萱
朝代：明

悠悠非远道，冉冉秋已晏。素霜夕转穷，檐虚众星烂。欢爱既暌违，山川复悠缅。揽涕岐路傍，中情不可选。窦生青云姿，少小即横骛。四顾寡所谐，冥适托玄素。秋风满淮南，归咏丛桂赋。愿言爱景辉，慰我长思慕。夕寒风自起，朗月一何速。鉴此将归人，对此篱下菊。采菊汎新觞，停车尽馀漉。亦知别心苦，不惜杯反覆。人生如枯蓬，聚散何足惜。所悲同心人，暄凉异川域。分手即前路，相思复何益。仰面浮云徂，愧彼双飞翮。
赠窦长卿归淮南·其一
作者：张萱
朝代：明

悠悠非远道，冉冉秋已晏。素霜夕转穷，檐虚众星烂。欢爱既暌违，山川复悠缅。揽涕岐路傍，中情不可选。
赠窦长卿归淮南·其三
作者：张萱
朝代：明

夕寒风自起，朗月一何速。鉴此将归人，对此篱下菊。采菊汎新觞，停车尽馀漉。亦知别心苦，不惜杯反覆。
赠窦长卿归淮南·其二
作者：张萱
朝代：明

窦生青云姿，少小即横骛。四顾寡所谐，冥适托玄素。秋风满淮南，归咏丛桂赋。愿言爱景辉，慰我长思慕。
赠窦长卿归淮南·其四
作者：张萱
朝代：明

人生如枯蓬，聚散何足惜。所悲同心人，暄凉异川域。分手即前路，相思复何益。仰面浮云徂，愧彼双飞翮。
赠翁心吾赵太傅门下客也
作者：张萱
朝代：明

风尘谁复识王孙，肝胆逢人不忍论。高谊久知翁仲孺，雄心曾傍赵平原。千金片语能酬士，一剑长怀未报恩。若过金台休吊古，秋来芳草正销魂。
赠胡元瑞孝廉
作者：张萱
朝代：明

一时文雅擅风骚，不向山中索价高。兴剧开尊因按曲，客来棋罢更挥毫。几年华发悲清□，一片雄心问宝刀。迟日五云应送色，凭君先唱郁轮袍。
赠范比部龙南出守京口
作者：张萱
朝代：明

缨簪两叶尽朱轮，缯盖翩翩覆绣茵。异等为郎金作绂，廉名分郡甑生尘。褰帷地绝三吴险，拥传秋歌五马新。此去陪京犹咫尺，股肱原重法曹臣。
赠董归善治行第一册
作者：张萱
朝代：明

无双治行古循良，百里弦歌鳄水傍。白昼讼庭諠鸟雀，清宵狱市罢□杨。花村驯雉依桑柘，涸泽蜚鸿餍稻粱。见说金书来汉阙，芸泥千载有馀香。
赠豫章符念晓贰守临汀
作者：张萱
朝代：明

佐郡推才子，分城亚大夫。一囊庐岳句，半壁武彝图。贡罢金休凿，民嚣赋易逋。隙光邻可借，莫惜慰来苏。凌云曾共赋，抱璧不同归。才大干时拙，官閒乞禄微。岭云含日出，溪鸟逐花飞。少府原多暇，应能念采薇。
赠豫章符念晓贰守临汀·其一
作者：张萱
朝代：明

佐郡推才子，分城亚大夫。一囊庐岳句，半壁武彝图。贡罢金休凿，民嚣赋易逋。隙光邻可借，莫惜慰来苏。
赠豫章符念晓贰守临汀·其二
作者：张萱
朝代：明

凌云曾共赋，抱璧不同归。才大干时拙，官閒乞禄微。岭云含日出，溪鸟逐花飞。少府原多暇，应能念采薇。
赠邵熙臣太史册使唐藩
作者：张萱
朝代：明

帝胄开荆甸，皇华出汉宫。青云分郤桂，绛节捧虞桐。汤沐屏藩旧，河山带砺雄。胜游多丽句，携得大王风。
赠郡相黄葵初暂还宜阳二章
作者：张萱
朝代：明

人间自是路行难，久矣功成欲桂冠。百战运筹皆筑观，六年横海独登坛。莼鲈有约怜秋色，松菊犹存伴岁寒。莫向归囊叹羞涩，掌中还有一珠看。合江春暖片帆开，长啸一声归去来。身退何妨共分谤，功高自足起群猜。拂衣且暂寻初服，高枕休坚卧草莱。圣代只今求故剑，徼天旧衮去仍回。
赠郡相黄葵初暂还宜阳二章·其一
作者：张萱
朝代：明

人间自是路行难，久矣功成欲桂冠。百战运筹皆筑观，六年横海独登坛。莼鲈有约怜秋色，松菊犹存伴岁寒。莫向归囊叹羞涩，掌中还有一珠看。
赠郡相黄葵初暂还宜阳二章·其二
作者：张萱
朝代：明

合江春暖片帆开，长啸一声归去来。身退何妨共分谤，功高自足起群猜。拂衣且暂寻初服，高枕休坚卧草莱。圣代只今求故剑，徼天旧衮去仍回。
赠郭比部鹏海出守括苍
作者：张萱
朝代：明

使者黄金出汉京，括苍佳气日峥嵘。山迎露冕官能傲，牧借秋曹境自清。献赋不烦推北海，撤帷今复见乔卿。三公赐服君家事，不独能高治郡名。
赠闵寿卿时寿卿将入武彝卜筑
作者：张萱
朝代：明

未向桂丛隐，时从莲社游。名山双短屐，尘世一浮沤。把酒月临水，题诗风满楼。更闻买山计，欲赋幔亭秋。
赠陆明府入觐时有知推入翰林之议
作者：张萱
朝代：明

文星光灿紫薇中，阊阖晴閕瑞气浓。明世木天今有主，熙朝艺苑独称雄。灵搜海岳千秋业，绮散云霞一代宗。为问金莲归院后，可能垂梦桂花丛。
赠陈孔嘉还福唐应棘试
作者：张萱
朝代：明

暂入莲花幕，还披柳汗衣。青萍匣里吼，白雪唾中霏。六月亦已息，三年试一飞。西园长扫径，莫忘旧葑菲。
赠陈集生太史
作者：张萱
朝代：明

皎皎神驹絷藿场，盘雕犹染御炉香。紫薇花下书连屋，芳草池边笏满床。帝力喜闻歌壤父，圣明今已颂天王。愿言泽畔凌云笔，莫向湘累续九章。
赠黄士明少宰
作者：张萱
朝代：明

飘然袖拂五云边，宫锦霞明舞膝前。当局已闻能袖手，超乘不用再加鞭。三竿子舍日初系，万里君门梦更悬。却喜欲归归便得，閒居应补白华篇。
赠黄荆卿太学
作者：张萱
朝代：明

别来踪迹竟何如，暂向青山问索居。半日欲留千里驾，隔年空把数行书。云迷积水冰犹壮，雨暗荒城柳尚疏。共说风尘俱老大，雄心何事未消除。
赠黎是因馆甥阮唯仲中表偕试南宫望之勉之情见乎词
作者：张萱
朝代：明

乘风万里孝廉船，二妙翩翩去若仙。踏月玉街今并辔，看花紫陌莫停鞭。骑鹏已报三清近，赋凤新裁五色鲜。从此科名共增重，肯将温饱愧前贤。
赵孺子见过小园留酌以诗见赠用来韵却答
作者：张萱
朝代：明

地僻林深昼掩扉，前溪雨歇晚烟微。自怜门外无车辙，尚喜芦中有钓矶。报客惊看双鹤舞，开尊莫遣百花飞。湘兰澧芷堪相赠，结佩还寻薜荔衣。有客来窥溪上园，少微今在紫薇垣。閒开三径花千树，共擘双柑酒一尊。耽诗老我真成癖，善谑多君莫厌繁。为语主人常下榻，不须凡鸟更题门。